open-index/open-wikipedia-markdown huggingface dataset:
ফ্ৰাউকে কোৱাডাৰ

**ফ্ৰাউকে কোৱাডাৰ** () হ'ল জাৰ্মানীত জন্মগ্ৰহণ কৰা হায়দৰাবাদী পৰিৱেশ কৰ্মী যিজনে‍ ডেকান মালভূমিৰ যমজ চহৰ হায়দৰাবাদ আৰু চেকেণ্ডৰাবাদৰ শিলৰ গঠন ৰক্ষাৰ কাৰণে আগ বঢে়াৱা অৱদানৰ বাবে বেছি পৰিচিত, বিশেষকৈ শিলবোৰক ঐতিহ্য হিচাপে প্ৰচাৰ কৰাত তেওঁৰ ভূমিকা গুৰুত্বপূৰ্ণ।

ফ্ৰাউকেৰ সহযোগী উৎসাহীসকলৰ সৈতে হায়দৰাবাদৰ শিলৰ দৃশ্যসমূহ ৰক্ষা কৰাৰ আগ্ৰহৰ ফলত ছ'চাইটি টু চেভ ৰকছ নামৰ এটি‍ পঞ্জীয়নভুক্ত ছ'চাইটি গঠন হয় যিয়ে বহুতো সমমনা অনুৰাগীৰ বাবে এক মঞ্চ হিচাপে কাম কৰে আৰু শিলৰ ঐতিহ্য সুৰক্ষিত কৰাৰ উপায় বিচাৰি উলিয়ায়।

## তথ্যসূত্ৰ
দলবীৰ চেতন

**ডালবীৰ সিং ঝণ্ড**, ডালবীৰ চেতন নামেৰে বেছি পৰিচিত ' আছিল সমসাময়িক পাঞ্জাবী সাহিত্যৰ এজন আগশাৰীৰ চুটিগল্পকাৰ। তেওঁ আঞ্চলিক আৰু ৰাষ্ট্ৰীয় দুয়োটা বঁটা লাভ কৰিছিল, আৰু বহুলভাৱে অনুবাদিত লেখক আছিল। ভাৰতীয় বায়ুসেনাৰ বিষয়া হিচাপে অৱসৰ গ্ৰহণ কৰে। চেতনৰ ৰচনাসমূহ দক্ষিণ-পূব এছিয়াৰ কেইবাটাও ভাষালৈ অনুবাদ কৰা হয়। যদিও তেওঁ এজন প্ৰচুৰ লেখক নহয়, তথাপি তেওঁ চাৰিটা চিন্তা-উদ্দীপক চুটিগল্প ৰচনা কৰিছিল: ৰিষ্টেয়্যান দে আৰ পাৰ, ৰাত বাৰাটে, খাৰা বাদল, আৰু মেহন্দী বজাৰ। গ্ৰন্থখনৰ কেন্দ্ৰীয় কাহিনী মেহেন্দী বজাৰ অনুবাদ কৰি চাউথ এছিয়ান ৰিভিউ আলোচনীত সমালোচনা কৰা হয়। তেওঁৰ গ্ৰন্থ মেহেন্দী বজাৰ দক্ষিণ-পূব এছিয়াৰ সাতটা ভাষালৈ অনুবাদ কৰা হয় আৰু দক্ষিণ এছিয়াৰপৰা বিছ গল্প গ্ৰন্থৰ বাবে নিৰ্বাচিত হয়। তেওঁৰ কেইবাটাও গল্প উৰ্দু, ইংৰাজী, হিন্দী, উড়িয়া, তেলেগু, আৰু গুজৰাটী ভাষালৈ অনুবাদ কৰা হৈছিল। তেওঁৰ কিছুমান কাহিনী টেলিভিছনতো প্ৰচাৰিত হৈছিল। তেওঁ "আছি জৱাব দিণ্ডে হান" নামৰ সংকলন এখনো সম্পাদনা কৰিছিল, যাৰ বাবে তেওঁ প্ৰশংসা লাভ কৰিছিল। 

## জীৱনী
১৯৪৪ চনৰ ৫ এপ্ৰিলত পঞ্জাৱৰ অমৃতসৰ জিলাৰ তাৰাগড় তালাৱা গাঁৱত এটা ধনী মাটিৰ মালিক পৰিয়ালত জন্মগ্ৰহণ কৰিছিল দলবীৰ চেতনৰ।  তেওঁ অমৃতসৰ আৰু পাটিয়ালাত শিক্ষা গ্ৰহণ কৰিছিল। ডালবীৰ চেতনে পঢ়া-শুনা সমাপ্ত কৰি ভাৰতীয় বায়ুসেনাত যোগদান কৰে য’ত তেওঁ ১৫ বছৰ দীঘলীয়া সময়ৰ বাবে সেৱা আগবঢ়ায়। বায়ুসেনাৰপৰা অৱসৰ লোৱাৰ পাছত তেওঁ জন্ম গাঁৱত এখন বিদ্যালয় আৰম্ভ কৰে। পিছত তেওঁ আবকাৰী আৰু কৰ বিভাগত যোগদান কৰে য’ৰপৰা তেওঁ দুবছৰ পূৰ্বে অৱসৰ গ্ৰহণ কৰে। বায়ুসেনা আৰু আবকাৰী আৰু কৰ বিভাগৰপৰা চুপাৰএনুৱেট কৰাৰ পাছত তেওঁ লেখাৰ কাম অব্যাহত ৰাখিছিল। 

## সংগ্ৰহ
**গ্ৰন্থ**
ডালবিৰ চেতন  আছিল এজন বিখ্যাত পাঞ্জাবী চুটিগল্প লেখক, শিৰোনামযুক্ত ছয়খন চুটিগল্পৰ গ্ৰন্থৰ লেখক
* **ৰিষ্টেয়ন দে আৰ পাৰ **
* **ৰাত বৰাতে **
* **খাৰা বাদল ** 
* **মেহন্দী বজাৰ **.
* **চেতন কথা**
* **ভিডা হন টু পেহলান **

মেহন্দী বজাৰ  দক্ষিণ-পূব এছিয়াৰ সাতটা ভাষালৈ অনুবাদ কৰা হৈছিল আৰু তেওঁৰ বহু গল্প উৰ্দু, ইংৰাজী, হিন্দী, উড়িয়া, তেলেগু আৰু গুজৰাটীলৈ অনুবাদ কৰা হৈছিল; কিছুমানক টেলিভিছনৰ বাবেও নাটকীয় ৰূপ দিয়া হৈছিল। তেওঁৰ গল্প মেহন্দী বজাৰখনো আমেৰিকাৰ শীৰ্ষ ইউনিভাৰ্চিটি মেছাচুচেটছ ইনষ্টিটিউট অৱ টেকন'লজিৰ দক্ষিণ এছিয়ান সাহিত্য আৰু সংস্কৃতিৰ পাঠ্যক্ৰমৰ অংশ আৰু দক্ষিণ এছিয়াৰপৰা বিছ গল্পত নিৰ্বাচিত। 

তেওঁ "আছি জৱাব দিন্দে হান" নামৰ এখন সংকলন সম্পাদনা কৰিছিল, যাৰ বাবে তেওঁ প্ৰশংসা লাভ কৰিছিল। ওপৰত উল্লেখ কৰা মতে তেওঁৰ গল্প "মেহেন্দী বজাৰ"ও এম আই টিৰ মুকলি পাঠ্যক্ৰমৰ অংশ আছিল। 

চেতনৰ চুটিগল্প আৰু চুটিগল্পৰ চৰিত্ৰবোৰ দমন কৰা ইচ্ছা আৰু আৱেগেৰে নিপীড়িত আৰু নিৰীহ গাঁৱৰ মানুহ। দুখ আৰু ব্যংগ তেওঁৰ গল্পৰ মূল উপাদান। নাৰী মনৰ জটিল অভ্যন্তৰীণ সংঘাতেই হৈছে দলবীৰ চেতনৰ প্ৰধান বিষয়-বস্তু। তেওঁৰ এজন প্ৰশংসকে কয় যে তেওঁৰ মৃত্যুৱে সাহিত্য জগতত শূন্যতা এৰি থৈ গৈছে। অমৃতা প্ৰীতমে এবাৰ চেতনৰ বিষয়ে কৈছিল, "দলবীৰ সিং চেতনৰ লেখাৰ ইমানেই শক্তি আছে যে তেওঁ সৃষ্টি কৰা চৰিত্ৰবোৰে সঁচাকৈয়ে পাঠকৰ আৱেগক উদগনি দিয়ে।" 

## পুৰস্কাৰ
*কুলৱণ্ত সিং বিৰ্ক বঁটা 
*গুৰবক্ষ সিং প্ৰীতলাৰী বঁটা 

## তথ্যৰ উৎস

শ্ৰেণী:সাহিত্যিক
শ্ৰেণী:ভাৰতীয় ব্যক্তি
শ্ৰেণী:মৃত ব্যক্তি
সাক্ষী আগৰৱাল

**সাক্ষী আগৰৱাল** (জন্ম ২০ জুলাই ১৯৮৫) এগৰাকী ভাৰতীয় অভিনেত্ৰী আৰু মডেল। তেওঁ মূলতঃ তামিল ভাষাৰ চলচ্চিত্ৰত অভিনয় কৰিছে। 

অভিনয় জীৱন আৰম্ভ কৰাৰ আগতে সাক্ষী আগৰৱালে এজন বিপণন পৰামৰ্শদাতা হিচাপে কৰ্মজীৱন আৰম্ভ কৰিছিল। পৰৱৰ্তী সময়ত খণ্ডকালীন মডেলিংৰ সৈতে জড়িত হৈ তেওঁ অভিনয় জগতলৈ আগবাঢ়ে। দক্ষিণ ভাৰতীয় চলচ্চিত্ৰ উদ্যোগত তেওঁ বিভিন্ন মুখ্য আৰু সহায়ক চৰিত্ৰত অভিনয় কৰি দৰ্শকৰ মনোযোগ আকৰ্ষণ কৰিবলৈ সক্ষম হয়। 

সাক্ষী আগৰৱাল তামিল ভাষাৰ জনপ্ৰিয় বাস্তৱধৰ্মী টেলিভিছন অনুষ্ঠান **বিগ বচ তামিল ৩**-ৰ এগৰাকী প্ৰতিযোগী হিচাপেও অংশগ্ৰহণ কৰিছিল।

## কৰ্মজীৱন
উত্তৰাখণ্ডৰ নৈনিতালত জন্ম গ্ৰহণ কৰা সাক্ষী আগৰৱালে চেন্নাইৰ গুড শেফাৰ্ড কনভেণ্টত পঢ়া-শুনা কৰে। তাৰ পিছত তেওঁ চেণ্ট জোচেফ্‌ছ কলেজ অৱ ইঞ্জিনিয়াৰিঙত তথ্য প্ৰযুক্তিত স্নাতক ডিগ্ৰী সম্পূৰ্ণ কৰে আৰু পাছলৈ জেভিয়াৰ ইনষ্টিটিউট অৱ মেনেজমেণ্ট এণ্ড এণ্টাৰপ্ৰেনাৰশ্বিপৰপৰা এমবিএ ডিগ্ৰী লাভ কৰে। শিক্ষা সম্পূৰ্ণ কৰাৰ পাছত তেওঁ বিপণন পৰামৰ্শদাতা হিচাপে কৰ্মজীৱন আৰম্ভ কৰে আৰু ২০১০ চনত টাটা কনচাল্টেন্সী ছাৰ্ভিছেছ আৰু পাছলৈ ইনফ’ছিছত কাম কৰে।

এজন বন্ধুৰ বাবে আয়োজন কৰা এটা দাতব্য ফেশ্বন শ্ব’ত অংশগ্ৰহণ কৰাৰ পাছত এজন মডেলিং নিয়োগকৰ্তাই তেওঁক বিজ্ঞাপন পৰিচালকসকলৰ সৈতে পৰিচয় কৰাই দিয়ে। তাৰ পিছত সাক্ষীয়ে ছুটীৰ দিনসমূহত বাণিজ্যিক মডেলিং কাম আৰম্ভ কৰে আৰু মুদ্ৰিত মাধ্যম, দূৰদৰ্শন আৰু ফেশ্বন শ্ব’ত মডেল হিচাপে দেখা দিয়ে। তেওঁ সুৰিয়াৰ সৈতে মালাবাৰ গোল্ডৰ এটা বিজ্ঞাপনতো অভিনয় কৰে। অৱশেষত ২০১৩ চনৰ জানুৱাৰী মাহত ইনফ’ছিছৰ চাকৰি ত্যাগ কৰি সম্পূৰ্ণভাৱে অভিনয়কেই নিজৰ পেচা হিচাপে গ্ৰহণ কৰে।

চলচ্চিত্ৰ জগতৰ বাবে নিজকে প্ৰস্তুত কৰিবলৈ তেওঁ ‘Jillinu Oru Kalavaram’ নামৰ এটা ভিডিঅ’ এলবামত অভিনয় কৰে, শিয়ামক ডাভাৰৰপৰা নৃত্য শিকে আৰু Ratan Thakore Theatre Groupৰ সৈতে অভিনয়ৰ প্ৰশিক্ষণ গ্ৰহণ কৰে। তাৰ পাছত তেওঁ তামিল আৰু কন্নড় চলচ্চিত্ৰ উদ্যোগত সুযোগ বিচাৰে আৰু ২০১৩ চনৰ আৰম্ভণিতে প্ৰথম চলচ্চিত্ৰ চুক্তিসমূহ লাভ কৰে।

তেওঁ প্ৰথমবাৰৰ বাবে পৰিচালক তেজস্বীৰ কন্নড় চলচ্চিত্ৰ *Heddari*ত অভিনয় কৰে, যাৰ শ্বুটিং ২০১৩ চনৰ আগষ্ট মাহত সম্পূৰ্ণ হয়। যদিও তেওঁৰ প্ৰথম মুক্তিপ্ৰাপ্ত কাম আছিল তামিল টেলি-চলচ্চিত্ৰ *No Parking*, তথাপি তেওঁ প্ৰথমবাৰৰ বাবে ৰঙীন পৰ্দাত দেখা যায় আতলীৰ *Raja Rani*ত।

## ব্যক্তিগত জীৱন
২০২৫ চনৰ জানুৱাৰী মাহত সাক্ষী আগৰৱালে তেওঁৰ দীৰ্ঘদিনৰ প্ৰেমিক নবনীত মিশ্ৰৰ সৈতে গোৱাত পৰম্পৰাগত হিন্দু বিবাহ অনুষ্ঠানত বিবাহ সম্পন্ন কৰে।

## বাহ্যিক সংযোগ
* 

## তথ্যসূত্ৰ

শ্ৰেণী:ভাৰতীয় অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
ছামিয়াঁ বাই

**ছামিয়াঁ বাই** (১৮৯৮ – ১৪ আগষ্ট ১৯৯৮), যাক **শামশাদ বেগম** নামেও জনা যায়, বিংশ শতিকাৰ আৰম্ভণিত পুৰণি দিল্লীকেন্দ্ৰিক এগৰাকী প্ৰসিদ্ধ ভাৰতীয় গায়িকা, অভিনেত্ৰী আৰু তৱাইফ আছিল। সংগীত জগতত তেওঁ ‘‘দ্য কুইন অৱ মিউজিক’’ হিচাপে পৰিচিত আছিল। নিজৰ সময়ত তেওঁ এগৰাকী অতি সফল আৰু উচ্চ উপাৰ্জনকাৰী শিল্পী আছিল। তেওঁ বিশেষভাৱে জনপ্ৰিয় হৈছে বলীউডৰ অগ্ৰণী অভিনেত্ৰী নাচিম বানুৰ মাতৃ আৰু কিংবদন্তী অভিনেত্ৰী চায়ৰা বানুৰ আইতা হিচাপে।

## প্ৰাৰম্ভিক জীৱন
ছামিয়াঁ বাইৰ জন্ম ১৮৯৮ চনত ব্ৰিটিছ ভাৰতৰ কাশ্মীৰত হৈছিল। তেওঁ সংগীত আৰু নৃত্যৰ সৈতে জড়িত পৰম্পৰাগত শিল্পী পৰিয়ালত জন্ম গ্ৰহণ কৰিছিল। সৰু বয়সতেই তেওঁ দিল্লীলৈ গুচি যায়। দিল্লীত থাকি তেওঁ শাস্ত্ৰীয় সংগীতত গভীৰ প্ৰশিক্ষণ লাভ কৰে আৰু ধীৰে ধীৰে উচ্চ সমাজৰ মাজত এগৰাকী জনপ্ৰিয় সংগীত শিল্পী হিচাপে প্ৰতিষ্ঠা লাভ কৰে।

তেওঁৰ কণ্ঠ, সংগীতজ্ঞান আৰু মঞ্চ উপস্থিতিয়ে তেওঁক পুৰণি দিল্লীৰ অভিজাত সমাজত বিশেষ মৰ্যাদা প্ৰদান কৰিছিল। সেই সময়ত তেওঁৰ উপাৰ্জন বহু খ্যাতনামা শিল্পীৰ তুলনাতো অধিক আছিল বুলি কোৱা হয়।

## কৰ্মজীৱন
ছামিয়াঁ বাই পুৰণি দিল্লীৰ সংগীত জগতত এগৰাকী অতি প্ৰভাৱশালী শাস্ত্ৰীয় গায়িকা হিচাপে পৰিগণিত হৈছিল। তেওঁ অভিজাত সভা, সংগীত আসৰ আৰু ৰাজকীয় অনুষ্ঠানত নিয়মিতভাৱে সংগীত পৰিৱেশন কৰিছিল। সেই সময়ত তেওঁৰ আয় তেওঁৰ কন্যা নসীম বানুৰ চলচ্চিত্ৰ জগতৰ উপাৰ্জনতকৈও অধিক আছিল বুলি উল্লেখ পোৱা যায়।

তেওঁ চলচ্চিত্ৰ জগততো প্ৰৱেশ কৰে আৰু ১৯৩৫ চনত ছোহ্ৰাব মোদী পৰিচালিত চলচ্চিত্ৰ *খুন কা খুন*ত অভিনয় কৰে। এই চলচ্চিত্ৰখন উইলিয়াম শ্বেইকছপীয়েৰৰ *[[হেমলেট]]* নাটকৰ আধাৰত নিৰ্মিত হৈছিল। এই ছবিখনৰ জৰিয়তে ছামিয়াঁ বাই আৰু তেওঁৰ কন্যা নাচিম বানু দুয়োগৰাকীয়েই চলচ্চিত্ৰ জগতত আত্মপ্ৰকাশ কৰে। নাচিম বানুৱে ছবিখনত অপেলিয়াৰ চৰিত্ৰত অভিনয় কৰিছিল।

পিছলৈ তেওঁ নিজৰ নাম সলনি কৰি **শামশাদ বেগম** হিচাপে পৰিচিত হয় আৰু Columbia Records-ৰ সৈতে সংগীত ৰেকৰ্ডিং কৰে। তেওঁ আকাশবাণীত নিয়মিত শাস্ত্ৰীয় সংগীত পৰিৱেশন কৰিছিল।

## ব্যক্তিগত জীৱন
ছামিয়াঁ বাইয়ে নৱাব আব্দুল ৱাহিদ খানক বিয়া কৰায়। বিয়াৰ পিছত তেওঁ শামশাদ আব্দুল ৱাহিদ খান নামেও পৰিচিত হয়। এই দম্পতীৰ কন্যা ৰোশন আৰা বেগম পিছলৈ চলচ্চিত্ৰ জগতত নাচিম বানু নামেৰে খ্যাতি লাভ কৰে।

ছামিয়াঁ বাইয়ে নিজৰ সময়ৰ তুলনাত আধুনিক চিন্তাধাৰাৰ পৰিচয় দিয়ে আৰু কন্যাক কুইন মেৰীচ হাইস্কুল, দিল্লীত পঢ়িবলৈ দিয়ে। তেওঁ আশা কৰিছিল যে নাচিম বানু চিকিৎসক হ’ব, কিন্তু নাচিম বানু চলচ্চিত্ৰ জগতলৈ আকৰ্ষিত হয়। আৰম্ভণিতে ছামিয়াঁ বাইয়ে এই পেচাৰ বিৰোধিতা কৰিছিল যদিও পিছলৈ কন্যাৰ দৃঢ় সিদ্ধান্তৰ আগত সন্মতি প্ৰদান কৰে।

## মৃত্যু
ছামিয়াঁ বাইৰ মৃত্যু ১৪ আগষ্ট ১৯৯৮ চনত মুম্বাইত হয়। মৃত্যুৰ সময়ত তেওঁৰ বয়স প্ৰায় ১০০ বছৰ আছিল।

## চলচ্চিত্ৰসমূহ

## উত্তৰাধিকাৰ
ছামিয়াঁ বাই পুৰণি দিল্লীৰ সংগীত ইতিহাসত এগৰাকী প্ৰভাৱশালী আৰু স্মৰণীয় শিল্পী হিচাপে পৰিগণিত। তেওঁৰ সংগীত ঐতিহ্য তেওঁৰ কন্যা নাচিম বানুৰ জৰিয়তে আৰু নাতিনী চায়ৰা বানুৰ জৰিয়তে ভাৰতীয় চলচ্চিত্ৰ জগতলৈ বিস্তৃত হয়।

## তথ্যসূত্ৰ

শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় কণ্ঠশিল্পী
আমাণ্ডা অ'বডাম

**আমাণ্ডা শাৰ্লিন অ’বডাম**
(থাই: อแมนดา ชาร์ลีน ออบดัม}}; জন্ম ১৭ জুন ১৯৯৩)
এগৰাকী থাই-কানাডিয়ান অভিনেত্ৰী, মডেল আৰু সৌন্দৰ্য প্ৰতিযোগিতাৰ বিজয়ী। তেওঁ মিছ ইউনিভাৰ্ছ থাইলেণ্ড ২০২০ খিতাপ লাভ কৰে।

তেওঁ হলিউড, ফ্লৰিডাত অনুষ্ঠিত মিছ ইউনিভাৰ্ছ ২০২০ সৌন্দৰ্য প্ৰতিযোগিতাত থাইলেণ্ডক প্ৰতিনিধিত্ব কৰে আৰু শীৰ্ষ ১০ আধা-চূড়ান্ত প্ৰতিযোগী হিচাপে স্থান লাভ কৰে।

## প্ৰাৰম্ভিক জীৱন আৰু শিক্ষা
আমাণ্ডা শাৰ্লিন অ’বডামৰ জন্ম ১৭ জুন ১৯৯৩ তাৰিখে ফুকেটত হয়। তেওঁৰ মাতৃ এগৰাকী থাই-চীনা আৰু পিতৃ এগৰাকী ডাচ কানাডিয়ান।

তেওঁ ইংৰাজী ভাষা কাৰ্যসূচীৰ অধীনত সত্ৰী ফুকেট বিদ্যালয় আৰু ব্ৰিটিছ ইণ্টাৰনেশ্যনেল স্কুল, ফুকেটত শিক্ষা গ্ৰহণ কৰে। বিদ্যালয় শিক্ষা সমাপ্ত কৰাৰ পিছত তেওঁ টোৰণ্টোলৈ যায় আৰু টোৰণ্টো বিশ্ববিদ্যালয় (মিছিছাগা শাখা)ত নামভৰ্তি কৰে। তেওঁ ২০১৫ চনত অৰ্থনীতি, ব্যৱসায় প্ৰশাসন আৰু সাধাৰণ ব্যৱস্থাপনা বিষয়ত স্নাতক ডিগ্ৰী লাভ কৰে আৰু প্ৰথম শ্ৰেণীৰ সন্মানসহ স্নাতক ডিগ্ৰী সম্পূৰ্ণ কৰে।

## কেৰিয়াৰ
### সৌন্দৰ্য প্ৰতিযোগিতা
আমাণ্ডা অ’বডামে ২০১৫ চনত সৌন্দৰ্য প্ৰতিযোগিতাৰ ক্ষেত্ৰত নিজৰ কৰ্মজীৱন আৰম্ভ কৰে। সেই বছৰ তেওঁ মিছ থাইলেণ্ড ৱৰ্ল্ড ২০১৫ত অংশগ্ৰহণ কৰে আৰু শীৰ্ষ ১০ প্ৰতিযোগীৰ ভিতৰত স্থান লাভ কৰে। ইয়াৰ পিছত তেওঁ মিছ গ্ৰেণ্ড ফুকেট ২০১৬ত অংশগ্ৰহণ কৰি বিজয়ী হয় আৰু ফুকেট প্ৰদেশৰ প্ৰতিনিধি হিচাপে মিছ গ্ৰেণ্ড থাইলেণ্ড ২০১৬ত অংশগ্ৰহণৰ সুযোগ লাভ কৰে।

মিছ গ্ৰেণ্ড থাইলেণ্ড ২০১৬ প্ৰতিযোগিতাত তেওঁ শীৰ্ষ ১০ত স্থান লাভ কৰাৰ লগতে ‘‘মিছ ৰাইজিং ষ্টাৰ’’ (Miss Rising Star) উপ-খিতাপো লাভ কৰে।

মিছ গ্ৰেণ্ড থাইলেণ্ডৰ পিছত আমাণ্ডাক কম্বোডিয়াত অনুষ্ঠিত মিছ টুৰিজম মেট্ৰ’পলিটান ইণ্টাৰনেশ্যনেল ২০১৬ত থাইলেণ্ডক প্ৰতিনিধিত্ব কৰিবলৈ নিৰ্বাচিত কৰা হয়। এই প্ৰতিযোগিতাত তেওঁ বিজয়ী হৈ খিতাপ লাভ কৰে।

২০২০ চনত আমাণ্ডাক ফুকেট প্ৰদেশৰ প্ৰতিযোগী হিচাপে মিছ ইউনিভাৰ্ছ থাইলেণ্ড ২০২০ত অংশগ্ৰহণৰ বাবে নিৰ্বাচিত কৰা হয়। প্ৰতিযোগিতাৰ সময়ছোৱাত তেওঁ খিতাপৰ অন্যতম শক্তিশালী দাবিদাৰ হিচাপে পৰিগণিত হয়। তেওঁ পূৰ্ব-প্ৰতিযোগিতা খিতাপ ‘‘মিছ প্ৰিছানা’’ (Miss Prissana) লাভ কৰাৰ লগতে পাঁচজন ‘‘গ’ল্ডেন টিয়াৰা’’ প্ৰাপক প্ৰতিযোগীৰ ভিতৰত স্থান পায় আৰু ভাষণ ৱাইল্ডকাৰ্ডৰ জৰিয়তে শীৰ্ষ ২০ত প্ৰৱেশ কৰে।

১০ অক্টোবৰ ২০২০ তাৰিখে বেংককত অনুষ্ঠিত চূড়ান্ত পৰ্বত আমাণ্ডাই সকলো পৰ্যায় অতিক্ৰম কৰি বিজয়ী হয়। তেতিয়াৰ বিদায়ী খিতাপধাৰী পাৱিনছুদা দ্ৰুৱাঁে তেওঁক মুকুট পৰিধান কৰায়। পাৱিনছুদাৰ পিছতে আমাণ্ডা একেৰাহে দ্বিতীয় থাই-কানাডিয়ান হিচাপে এই খিতাপ লাভ কৰে।

ইয়াৰ পিছত আমাণ্ডাই মিছ ইউনিভাৰ্ছ ২০২০ত থাইলেণ্ডক প্ৰতিনিধিত্ব কৰে। এই প্ৰতিযোগিতাৰ ৬৯তম সংস্কৰণ ১৬ মে’ ২০২১ তাৰিখে যুক্তৰাষ্ট্ৰ আমেৰিকাৰ হলিউড, ফ্লৰিডাস্থিত চেমিনোল হাৰ্ড ৰক হোটেল এণ্ড কেছিনোত অনুষ্ঠিত হয়, য’ত তেওঁ শীৰ্ষ ১০ প্ৰতিযোগীৰ ভিতৰত স্থান লাভ কৰে।

## হ'ষ্টিং
**অনলাইন**
* **২০২১**: অন এয়াৰ ইউটিউব: আমাণ্ডা অ'বডাম

## বাহ্যিক সংযোগ
* 
* 

## তথ্যসূত্ৰ

শ্ৰেণী:থাই অভিনেত্ৰী
দুখু মাঝি

**দুখু মাঝি** () পশ্চিমবংগৰ এগৰাকী পৰিৱেশ কৰ্মী। বিগত পাঁচটা দশকত তেওঁ ৫,০০০ৰো অধিক গছ ৰোপণ কৰিছে। ২০২৪ চনত ভাৰত চৰকাৰে তেওঁক পৰিৱেশ- বনানীকৰণৰ ক্ষেত্ৰত সমাজলৈ আগবঢ়োৱা অৱদানৰ বাবে দেশৰ চতুৰ্থ সৰ্বোচ্চ অসামৰিক সন্মান পদ্মশ্ৰী বঁটা প্ৰদান কৰে।
## জীৱনী
দুখু মাঝিৰ জন্ম পশ্চিমবংগৰ পুৰুলীয়াৰ সিন্দ্ৰি গাঁৱত। যদিও তেওঁ কেতিয়াও কোনো আনুষ্ঠানিক শিক্ষা লাভ কৰা নাছিল, তথাপি পোন্ধৰ বছৰ বয়সতে তেওঁ উপলব্ধি কৰিছিল যে গছ মানুহৰ জীৱনৰ বাবে‍ অত্যন্ত উপকাৰী। আযোধ্যা পাহাৰৰ ভূ-খণ্ডৰ সেউজীয়া বৃদ্ধিৰ আঁৰৰ মানুহ তেওঁ। তেতিয়াৰপৰাই তেওঁ পথাৰ, ঘাঁহনি, শ্মশানত গছ ৰোপণ কৰিবলৈ ধৰিলে। য’তেই খালী ঠাই দেখিছিল তাতেই গছপুলি ৰোপণ কৰি চোৱা-চিতা কৰিছিল। ৭৯ বছৰ বয়সতো তেওঁ ৰাতিপুৱা চাইকেলত দুটা টিনৰ পাত্ৰত পানী লৈ গছপুলি‍ ৰোপণৰ বাবে কোৰ, কুঠাৰ লৈ ওলাই গৈছিল।

২০২২ চনত পৰিচালক সোমনাথ মণ্ডলে দুখু মাঝিৰ বিষয়ে "ৰুখু মাটিৰ দুখু মাঝি" শীৰ্ষক বাংলা ভাষাত এখন চুটি (২৮ মিনিট) তথ্যচিত্ৰ নিৰ্মাণ কৰিছিল আৰু ২০২২ চনৰ ১৫ মে'ত তথ্যচিত্ৰখন মুক্তি পাইছিল।

## তথ্যসূত্ৰ
ঐশী

**ফাতিমা তুজ জাহৰা ঐশী** (জন্ম: ৮ ডিচেম্বৰ ১৯৯৬) এগৰাকী বাংলাদেশী গায়িকা। 
তেওঁ *ঐশী এক্সপ্ৰেছ*, *ঐশীৰ মায়া*, *ঐশীৰ হাৱা*, *চোখেৰ বাড়ি*, *ঐশী এক্সপ্ৰেছ ২*, *ঐশী এক্সপ্ৰেছ ৩*, *দিল কি দয়া হয় না* আৰু *দেহবাজী* আদি এলবামৰ বাবে বিশেষভাৱে পৰিচিত। 
তেওঁ চলচ্চিত্ৰ *মায়া: দ্য লষ্ট মাদাৰ* (২০১৯) ৰ বাবে বাংলাদেশ ৰাষ্ট্ৰীয় চলচ্চিত্ৰ বঁটা (শ্ৰেষ্ঠ মহিলা প্লেবেক গায়িকা) লাভ কৰে।

## কৰ্মজীৱন
ঐশীয়ে ৰংপুৰ শিশু একাডেমীৰপৰা সংগীত শিক্ষালাভ কৰে। ২০০২ চনত তেওঁ এনটিভিৰ অনুষ্ঠান *শাপলা কুঁড়ি*ত অংশগ্ৰহণ কৰি দ্বিতীয় ৰানাৰ্ছ-আপ হয়। 
পিছত ইমৰান মাহমুদুলৰ সুৰত নিৰ্মিত তেওঁৰ প্ৰথম এলবাম *ঐশী এক্সপ্ৰেছ* প্ৰকাশ পাই ব্যাপক জনপ্ৰিয়তা লাভ কৰে। ২০১৭ চনত তেওঁ *নীলিমা* শীৰ্ষক গানটো কণ্ঠদান কৰে। ২০১৬ চনত *মায়া* নামৰ দ্বিতীয় এলবামটো নৱবৰ্ষ উপলক্ষ্যে মুক্তি পায়। 
২০১৮ চনৰ ফেব্ৰুৱাৰীত তেওঁ ভাৰতীয় ৰেকৰ্ড লেবেল শ্ৰী ভেংকটেশ ফিল্মছৰ সৈতে চুক্তিবদ্ধ হয়। সংগীত জগতৰ বাহিৰেও তেওঁ এগৰাকী চিকিৎসক হিচাপে ঢাকাৰ এম এইচ সমৰিতা হাস্পতালৰ কাৰ্ডিঅ’লজি বিভাগত কৰ্মৰত।

## ব্যক্তিগত জীৱন
দীৰ্ঘদিনৰ সম্পৰ্কৰ পিছত ঐশীয়ে ২ জুন ২০২৩ তাৰিখে আৰেফিন জিলানী ছাকিবক বিবাহ কৰে।

## সংগীত
সংগীতত ঐশীৰ কণ্ঠৰ বিশেষত্ব হৈছে আধুনিক পপ, আধুনিক লোকসংগীত আৰু ধ্ৰুপদী সংগীতৰ সংমিশ্ৰণ। তেওঁ লোকগীতৰ সুৰক আধুনিক সংগীতৰ সৈতে মিহলাই নতুন ৰূপ দিয়াৰ চেষ্টা কৰিছে, যাৰ ফলত যুৱ প্ৰজন্মৰ মাজত তেওঁ বিশেষভাৱে জনপ্ৰিয় হৈ উঠিছে। “নীলিমা”, “কাজল ভ্ৰমৰা”, “তুমি চোখ মেলে তাকালে”, “দিল কি দয়া হয় না” আদি গীতত তেওঁৰ কণ্ঠৰ কোমলতা আৰু অনুভূতিপূৰ্ণ প্ৰকাশ স্পষ্টভাৱে দেখা যায়। বিভিন্ন টেলিভিছন অনুষ্ঠান, সাংস্কৃতিক অনুষ্ঠান আৰু আন্তঃৰাষ্ট্ৰীয় সংগীত অনুষ্ঠানত অংশগ্ৰহণ কৰি ঐশীয়ে বাংলাদেশী সংগীতক বহিঃবিশ্বৰ আগত পৰিচিত কৰোৱাত গুৰুত্বপূৰ্ণ ভূমিকা পালন কৰিছে। সংগীত সমালোচকৰ মতে, ঐশীৰ গীতত নাৰীৰ অনুভৱ, প্ৰেম, বিৰহ আৰু আত্মবিশ্বাসৰ প্ৰতিফলন স্পষ্টভাৱে পোৱা যায়, যিয়ে তেওঁৰ শিল্পীসত্তাক অধিক দৃঢ় কৰি তোলে।

সংগীতৰ লগতে চিকিৎসা পেশাতো ঐশীৰ ভূমিকা বিশেষ উল্লেখযোগ্য। তেওঁ ঢাকাৰ এখন ব্যক্তিগত চিকিৎসালয়ৰ কাৰ্ডিঅ’লজি বিভাগত চিকিৎসক হিচাপে কৰ্মৰত আছিল আৰু কৰ্মজীৱনত সংগীত আৰু চিকিৎসা—এই দুয়োটা ক্ষেত্ৰ সুকলমে আগবঢ়াই নিয়াৰ বাবে প্ৰশংসিত হৈছে। বহু সাক্ষাৎকাৰত ঐশীয়ে উল্লেখ কৰিছে যে সংগীত আৰু চিকিৎসা দুয়োটাই মানৱতাৰ সেৱাৰ সৈতে জড়িত, আৰু এই দৃষ্টিভংগীয়েই তেওঁক দুয়ো ক্ষেত্ৰত আগবঢ়াই লৈ গৈছে। সামাজিক মাধ্যমত ঐশী যথেষ্ট সক্ৰিয় আৰু নিজৰ সংগীত, অনুষ্ঠান আৰু ব্যক্তিগত জীৱনৰ গুৰুত্বপূৰ্ণ মুহূৰ্ত অনুৰাগীৰ সৈতে ভাগ-বতৰা কৰে। ২০২৩ চনত বিবাহৰ পিছতো তেওঁ সংগীত জগতত সক্ৰিয়ভাৱে যুক্ত থাকি নতুন গীত আৰু প্ৰকল্পৰ কাম অব্যাহত ৰাখিছে। আধুনিক বাংলাদেশী সংগীতৰ এগৰাকী গুৰুত্বপূৰ্ণ নাৰী কণ্ঠ হিচাপে ঐশীৰ স্থান দিনক দিনে অধিক শক্তিশালী হৈ উঠিছে।

## ডিস্কোগ্ৰাফি

### এলবাম
* *ঐশী এক্সপ্ৰেছ*
* *মায়া*
* *হাৱা*
* *চোখেৰ বাড়ি*
* *দেহবাজী*

### একক গান

## বঁটা আৰু সন্মান
* শ্ৰেষ্ঠ গায়িকা – চিম্ফণি চেনেল আই মিউজিক এৱাৰ্ড (২০১৬)
* শ্ৰেষ্ঠ উদীয়মান গায়িকা – বাচছাছ এৱাৰ্ড (২০১৬)
* জনপ্ৰিয় শ্ৰেষ্ঠ গায়িকা – বাচছাছ এৱাৰ্ড (২০১৮)
* শ্ৰেষ্ঠ মহিলা প্লেবেক গায়িকা – বাংলাদেশ ৰাষ্ট্ৰীয় চলচ্চিত্ৰ বঁটা (২০১৯)

## তথ্যসূত্ৰ

শ্ৰেণী:বাংলাদেশৰ কণ্ঠশিল্পী
গুগল ক্লাছৰুম

**গুগল ক্লাছৰুম** () হৈছে গুগলদ্বাৰা বিকশিত এক অনলাইন শিক্ষা-ব্যৱস্থাপনা প্লেটফৰ্ম (Learning Management System)। ই শিক্ষক আৰু শিক্ষাৰ্থীৰ মাজত ডিজিটেল মাধ্যমৰ জৰিয়তে পাঠদান, গৃহকাৰ্য, মূল্যায়ন আৰু যোগাযোগ সহজ কৰিবলৈ ব্যৱহাৰ কৰা হয়। 
## ইতিহাস
২০১৪ চনৰ ১২ আগষ্টত গুগল ক্লাছৰুম প্ৰথমবাৰৰ বাবে মুকলি কৰা হৈছিল।গুগল ক্লাছৰুম গুগলৰ শিক্ষা-মুখী সেৱাসমূহৰ অংশ হিচাপে আৰম্ভ কৰা হয়। ইয়াৰ মূল উদ্দেশ্য আছিল বিদ্যালয় আৰু শিক্ষানুষ্ঠানসমূহত কাগজবিহীন শিক্ষা-ব্যৱস্থা গঢ়ি তোলা। সময়ৰ লগে লগে ইয়াত বিভিন্ন নতুন সুবিধা সংযোজন কৰা হৈছে। 
## বৈশিষ্ট্য
গুগল ক্লাছৰুমৰ মুখ্য বৈশিষ্ট্যসমূহ হ’ল—

* অনলাইন ক্লাছ সৃষ্টি আৰু পৰিচালনা
* গৃহকাৰ্য (Assignments) দিয়া আৰু জমা লোৱা
* নোটিছ, ঘোষণা আৰু আলোচনাৰ সুবিধা
* Google Docs, Sheets, Slides আৰু Drive ৰ সৈতে সংযুক্ত ব্যৱস্থা
* নম্বৰ (Grades) আৰু মতামত (Feedback) প্ৰদান 
*মোবাইল আৰু ৱেব দুয়ো মাধ্যমত ব্যৱহাৰযোগ্য।
## ব্যৱহাৰ
শিক্ষকে গুগল ক্লাছৰুমত একোটা ক্লাছ সৃষ্টি কৰি শিক্ষাৰ্থীক যোগদান কৰিবলৈ ক্লাছ কোড দিয়ে। শিক্ষাৰ্থীয়ে সেই কোড ব্যৱহাৰ কৰি ক্লাছত যোগদান কৰে। শিক্ষক গৃহকাৰ্য আপলোড কৰে আৰু শিক্ষাৰ্থীয়ে অনলাইনেই জমা দিয়ে। 
## লাভ

* কাগজৰ ব্যৱহাৰ হ্ৰাস পায়
* সময় আৰু ব্যয় সঞ্চয় হয়
* অনলাইন আৰু দূৰৱৰ্তী শিক্ষাৰ বাবে উপযোগী
* শিক্ষক-শিক্ষাৰ্থীৰ মাজত সহজ যোগাযোগ

## সীমাবদ্ধতা
ইণ্টাৰনেট সংযোগৰ ওপৰত নিৰ্ভৰশীলসম্পূৰ্ণ অনলাইন শিক্ষাৰ বাবে সকলো ঠাইত উপযোগী নহ’বও পাৰে
## ভাষা সমৰ্থন
গুগল ক্লাছৰুম অসমীয়া,ইংৰাজী, হিন্দী,স্পেনিছ, বাংলা আদি বহু ভাষাত উপলভ্য৷ গতিকে ব্যৱহাৰকাৰীয়ে নিজৰ মন পছন্দৰ ভাষা বাছনি কৰিব পাৰে। 
## গুৰুত্ব
বিশেষকৈ কোভিড-১৯ মহামাৰীৰ সময়ছোৱাত গুগল ক্লাছৰুম অনলাইন শিক্ষাৰ ক্ষেত্ৰত গুৰুত্বপূৰ্ণ ভূমিকা গ্ৰহণ কৰিছিল আৰু বিশ্বজুৰি বহুলভাৱে ব্যৱহৃত হৈছে। 
## তথ্যসূত্ৰ

শ্ৰেণী:প্ৰযুক্তি
শ্ৰেণী:শিক্ষা
শ্ৰেণী:গুগল
দলনী বিল

**দলনী বিল** ভাৰতৰ অসম ৰাজ্যৰ বঙাইগাঁও জিলাৰ বালাপাৰা পঞ্চায়তৰ অন্তৰ্গত এখন গাঁও।

শ্ৰেণী:বঙাইগাঁও জিলা
নিউ বঙাইগাঁও ৰেলৱে কলনী

**নিউ বঙাইগাঁও ৰেলৱে কলনী** ভাৰতৰ অসম ৰাজ্যৰ বঙাইগাঁও জিলাৰ এখন লোকপিয়ল চহৰ৷ ২০০১ চনৰ ভাৰতৰ লোকপিয়ল অনুসৰি নিউ বংগাইগাঁও ৰেলৱে কলনীৰ জনসংখ্যা আছিল ১৫,৮৪৭ জন। জনসংখ্যাৰ ৫৪% পুৰুষ আৰু ৪৬% মহিলা। নিউ বংগাইগাঁও ৰেলৱে কলনীৰ গড় সাক্ষৰতাৰ হাৰ ৭৭%, যিটো ৰাষ্ট্ৰীয় গড় ৫৯.৫%তকৈ বেছি: পুৰুষৰ সাক্ষৰতা ৮২%, আৰু মহিলাৰ সাক্ষৰতা ৭০%। নিউ বঙাইগাঁও ৰেলৱে কলনীত ১০% জনসংখ্যা ৬ বছৰৰ তলৰ।

## তথ্যসূত্ৰ

শ্ৰেণী:বঙাইগাঁও জিলা
অভয়াপুৰী বিধান সভা সমষ্টি

**অভয়াপুৰী বিধানসভা সমষ্টি** ভাৰতৰ উত্তৰ-পূব ৰাজ্য অসমৰ ১২৬টা বিধানসভা সমষ্টিৰ ভিতৰত অন্যতম। ২০২৩ চনত এই সমষ্টিটো নতুনকৈ গঠন কৰা হয়।

## আৰু চাওক
*অভয়াপুৰী
*অসম বিধানসভাৰ সমষ্টিসমূহৰ তালিকা

## তথ্যসূত্ৰ

শ্ৰেণী:বঙাইগাঁও জিলা
দোতমা

**দোতমা** হৈছে উত্তৰ-পূবৰ ভাৰতৰ অসম ৰাজ্যৰ বিটিএডিৰ অন্তৰ্গত কোকৰাঝাৰ জিলাৰ এখন নগৰ। এই ঠাইখন জিলা আয়ক, বিকাশমূলক ব্লক আৰু চৰকাৰী দপ্তৰৰ বাবে মুখ্য কেন্দ্ৰ। 

## ইতিহাস
১৮৬৪ চনৰ ভূটান যুদ্ধৰ অন্তত, বৃটিছ আৰু ভূটানীসকলে ১৮৬৫ চনত সিঞ্চুলা চুক্তিত স্বাক্ষৰ কৰে। চুক্তিৰ অধীনত, ১৮টা ভূটান দুৱাৰ পূৰ্ব আৰু পশ্চিম দুৱাৰত বিভক্ত কৰা হয়। মানাহ আৰু সোণকোষ নদীৰ মাজৰ ভূমি পূৰ্ব দুৱাৰ জিলা হিচাপে গঠিত হয় আৰু ডেপুটি কমিছনেৰৰ অধীনত, দোতমা কেন্দ্ৰ কৰি প্ৰশাসন কৰা হৈছিল। 

৩ ডিচেম্বৰ ১৮৬৬ চনৰ চৰকাৰী সূচনাৰ জৰিয়তে পূৰ্ব দুৱাৰক গোৱালপৰা অন্তৰ্গত কৰা হয় আৰু গোৱালপৰা অসম ৰাজ্যৰপৰা পৃথক কৰি কুচবিহাৰ উপ-বিভাগৰ অধীনৰ কমিছনেৰক দিয়া হয়। 

প্ৰশাসনিক সুবিধাৰ বাবে ১০ আগষ্ট ১৮৬৮ চনত গোৱালপাৰা জিলা নাগৰিক আৰু দণ্ডবিধিৰ অধীনতা অসমৰ জুডিচিয়েল কমিছনেৰলৈ পুনঃৰিবণ্টিত কৰা হৈছিল, কিন্তু কাৰ্যনিৰ্বাহী নিয়ন্ত্ৰণ কুচবিহাৰৰ কমিছনেৰৰ হাতত ৰৈছিল। ১৮৭৪ চনত অসম পৃথক প্ৰশাসনিক অঞ্চল হিচাপে গঠিত হোৱাৰ লগে লগে গোৱালপাৰা আৰু দোতমা নতুন ৰাজ্যৰ অংশ হিচাপে অন্তৰ্ভুক্ত কৰা হয়। প্ৰথমে জিলা কেন্দ্ৰ গোৱালপৰা থাকিল, কিন্তু ১৮৭৯ চনত ধুবুৰীলৈ স্থানান্তৰ কৰা হয়। 

১৯শ শতিকাত বৃটিছসকলে দোতমাক ব্যাৱসায়িক কেন্দ্ৰ হিচাপে স্বীকাৰ কৰি নাৰ' গেজ ৰেইলৱে নিৰ্মাণ কৰে, যাতে কচুগাঁৱৰপৰা কাঠ লগ আনি দোতমাত থলুৱংগাপুৰীত (উপেন্দ্ৰ নাথ ব্ৰহ্মা, বড়ো জাতিৰ পিতৃৰ সমাধিস্থল) ৰাখি ফকিৰাগ্ৰামলৈ পঠিয়াব পাৰি। 

ইয়াৰ উপৰি, এজন কিংবদন্তি বীৰ আছিল যাক জাওলিয়া দেওয়ান বা সিকনা মেচ বুলি জনা যায়। বৃটিছ আৰু ভুটিয়াসৰ মাজত যুদ্ধ হোৱাৰ সময়ত সিকনা মেচ ভূটানী দলেৰে জড়িত আছিল। তেওঁ নিজৰ ৰাজধানী সিকনাজাৰ এৰি দোতমাৰ ডাঙাৰকুটি গাঁৱত আশ্ৰয় লয় আৰু গৰ্ভৱতী পত্নী কাষৰীয়া ভালুকমাৰী গাঁৱত লুকুৱাই ৰাখে। বৃটিছসকলে তেওঁক পৰাস্ত কৰে আৰু পাছত আলি খুংৰী নদীত হত্যা কৰে।

## সৰ্বজনীন সেৱাসমূহ
### পুলিচ আৰু সুৰক্ষা
* দোতমা পুলিচ ষ্টেচন
* কেন্দ্ৰীয় ৰিজাৰ্ভ পুলিচ ফৰ্চ

## বিনোদন
### থুলুংগাপুৰী উদ্যান
**থুলুংগাপুৰী** ভাৰতৰ অসমৰ কোকৰাঝাৰ জিলাৰ দোতমাত বডোফা উপেন্দ্ৰনাথ ব্ৰহ্মৰ প্ৰতি উৎসৰ্গিত এক স্মৃতিসৌধ৷ ১৯৯০ চনৰ ১ মে’ত মুম্বাইত বডোফাৰ মৃত্যু হয় আৰু তেওঁক ডোটমাত সমাধিস্থ কৰা হয় যিটো বৰ্তমান থুলুংগাপুৰী নামেৰে জনাজাত।

## শিক্ষা
### মাধ্যমিক বিদ্যালয়সমূহ
* ডি পল'চ পাব্লিক স্কুল, দোতমা
* ছেইণ্ট ফ্ৰান্সিছ জেভিয়াৰ স্কুল
* দোতমা গাৰ্লছ হাই স্কুল
* দোতমা হায়াৰ ছেকেণ্ডাৰী স্কুল
* দোতমা জে বি স্কুল
* ইউ.এন. একাডেমী
* গুৰুদেৱ কালিচৰণ ব্ৰহ্মা একাডেমী

### বিশ্ববিদ্যালয় আৰু মহাবিদ্যালয়সমূহ
* বড়োফা ইউ.এন. ব্ৰহ্মা কলেজ

## খেলা-ধূলা
### ষ্টেডিয়ামসমূহ
* দাসা ফীল্ড

### দলসমূহ
#### ফুটবল
* দোতমা দাসা XI

### প্ৰতিযোগিতা
#### ফুটবল
* দাওহাৰু মুঙকলং ট্ৰফি
* দোতমা গাঁও প্ৰতিযোগিতা
* দোতমা বিদ্যালয় প্ৰতিযোগিতা

## ভাষা
দোতমাত মূলতঃ বড়ো ভাষা প্ৰচলিত। ইয়াৰ উপৰিও ইয়াত অসমীয়া, বাংলা, ৰাজবংশী আদি ভাষা চলে। চৰকাৰী কাম-কাজত বড়ো, অসমীয়া, ইংৰাজী আৰু হিন্দী ভাষা চলে।

## তথ্যসূত্ৰ

শ্ৰেণী:অসমৰ গাঁও
শ্ৰেণী:কোকৰাঝাৰ জিলা
নাককাটি পাহাৰ

**নাককাটি পাহাৰ** অসমৰ বঙাইগাঁও জিলাত অৱস্থিত এখন পৰ্যটনীয় পৰ্বত অঞ্চল। ই প্ৰাকৃতিক সৌন্দৰ্য, উচ্চ শৃংগ আৰু ট্ৰেকিঙৰ বাবে জনপ্ৰিয় স্থান হিচাপে পৰিগণিত হৈছে। এই পাহাৰৰ বিৰল আকৃতি — যাৰ এক পাৰ্শ্ব যেন “কটা নাক”ৰ দৰে দেখা যায়, যাক ইয়াৰ নামৰ উৎস বুলি ধৰা হয়। “নাককাটি” বুলিলে কটা নাক অৰ্থ প্ৰকাশ পায়, যি পাহাৰৰ এক বিশেষ আকৃতিৰ সৈতে সংগতি স্থাপন কৰে.

নাককাটি পাহাৰ বঙাইগাঁও জিলাৰ দেৱানগাঁও আৰু ৰাভাপাৰা গাঁৱৰ ওচৰত অৱস্থিত। এই ঠাইখনৰ পৰিৱেশ, পাহাৰীয়া উপত্যকা, বনাঞ্চল আৰু নদীৰ মিলনত এক অপূৰ্ব দৃশ্য সৃষ্টি কৰে, যি পৰ্যটক আৰু প্ৰকৃতি প্ৰেমী লোকসকলক আকৰ্ষণ কৰে.

এই পাহাৰ অঞ্চলটো ট্ৰেকিঙৰ ক্ষেত্ৰতো অধিক ৰূপে চিনাকি হৈছে। পাহাৰৰ শিখৰত উঠিবলৈ প্ৰায় তিনিটা ঘণ্টাৰ উত্তৰণ লাগে আৰু পথত টুনিয়া নদী পাৰ কৰিব লাগে। ই ঘন বনজংঘল, পাহাৰীয়া পথ আৰু প্ৰাকৃতিক দৃশ্যৰে ভৰা।

নাককাটি পাহাৰ এখন উদীয়মান পৰ্যটন কেন্দ্ৰ। ইয়াৰ প্ৰাকৃতিক সৌন্দৰ্য, পাহাৰীয়া বনাঞ্চল আৰু পৰ্বত অভিযানৰ অভিজ্ঞতাই স্থানটোক প্ৰকৃতি-প্ৰেমী, অভিযান-পথিক আৰু পৰ্যটকৰ বাবে আকৰ্ষণীয় গন্তব্য হিচাপে প্ৰতিষ্ঠা কৰিছে।

নাককাটি পাহাৰৰ পৰিৱেশত শীতল বতাহ, প্ৰাকৃতিক জলাশয়, ডাঙৰ পাথৰ আৰু পাহাৰৰ ছায়াত পোহৰৰ খেলা পৰ্যটকসকলৰ অভিজ্ঞতাক অধিক মনোমোহা আৰু স্মৰণীয় কৰি তোলে। অঞ্চলটোৱে জীৱ বৈচিত্ৰ্য, উচু পৰ্বতীয়া পথ আৰু বনজংঘলৰ মাজেৰে শান্ত আৰু ৰোমাঞ্চকৰ অনুভৱ প্ৰদান কৰে।

## পৰ্যটন আৰু উদ্যোগ
বঙাইগাঁও জিলাৰ প্ৰশাসনে ২০২১ চনত প্ৰজেক্ট যাযাবৰ (Project ZAZABOR) নামে এক উদ্যোগ আৰম্ভ কৰে, যাৰ উদ্দেশ্য নাককাটি পাহাৰক ইকো‑টুৰিজম তথা পৰিকল্পিত পৰ্যটন কেন্দ্ৰ হিচাপে বিকাশ কৰাটো। এই প্ৰকল্পৰ অধীনত পাহাৰত ৰাতি শিবিৰ, পাহাৰ চূড়াত কিছু সুবিধা, পৰ্বত অভিযান আৰু সাংস্কৃতিক কাৰ্যসূচী উপলব্ধ কৰা হৈছে।

এই উদ্যোগই বঙাইগাঁও জিলাৰ পৰ্যটনৰ পৰিসৰ বৃদ্ধিত সহায় কৰিছে আৰু পশ্চিম অসমত নাককাটি পাহাৰক এখন উল্লেখযোগ্য পৰ্যটন কেন্দ্ৰ হিচাপে উন্নীতকৰণ কৰিছে।

## প্ৰাকৃতিক সৌন্দৰ্য আৰু দৃশ্য
নাককাটি পাহাৰৰ মুখ্য আকৰ্ষণ হ’ল ইয়াৰ শিখৰ আৰু মনোমোহা দৃশ্য। বহু পৰ্যটকে এই স্থানক অসমৰ McAfee Knob বুলি তুলনা কৰিছে, যি আমেৰিকাৰ কেটাবা পৰ্বতৰ বিখ্যাত হাইকিং পইণ্ট।

পাহাৰৰ ওপৰ পৰা দৃশ্যই বিশেষ ৰূপে মনোমোহা, সেউজীয়া বনাঞ্চলৰ মাজেৰে উচু পাহাৰবোৰে এক অপূৰ্ব আকাশৰেখা সৃষ্টি কৰে। ই বিশেষকৈ শীতৰ দিনত পৰ্যটক আৰু ফটোগ্ৰাফাৰৰ মাজত জনপ্ৰিয়।

## তথ্যসূত্ৰ


শ্ৰেণী:বঙাইগাঁও জিলা
শ্ৰেণী:অসমৰ পৰ্যটনস্থলী
অভয়াপুৰী উত্তৰ বিধানসভা সমষ্টি

**অভয়াপুৰী উত্তৰ বিধানসভা সমষ্টি** ভাৰতৰ উত্তৰ-পূৰ্বাঞ্চলৰ অসম ৰাজ্যৰ বিধানসভাৰ ১২৬টা সমষ্টিৰ ভিতৰত এটা আছিল। এই সমষ্টিটো ২০২৩ চনত বিলুপ্ত কৰা হয়।

অভয়াপুৰী উত্তৰ (সমষ্টি নম্বৰ ৩৪) বঙাইগাঁও জিলাত অৱস্থিত ৪টা বিধানসভা সমষ্টিৰ ভিতৰত এটা আছিল।

অভয়াপুৰী উত্তৰ সমষ্টিটো বৰপেটা লোকসভা সমষ্টিৰ অন্তৰ্গত আছিল। এই লোকসভা সমষ্টিৰ অন্তৰ্গত আন বিধানসভা সমষ্টিসমূহ হ’ল— এই জিলাত বঙাইগাঁও আৰু অভয়াপুৰী দক্ষিণ, বৰপেটা জিলাত পাটাছাৰকুচি, বৰপেটা, জানিয়া, বাঘবৰ, চৰুখেত্ৰী আৰু চেঙা আৰু নলবাৰী জিলাত ধৰ্মপুৰ।

## বিধানসভাৰ সদস্যসকল
* ১৯৭৮: পাণি মেধি, স্বতন্ত্ৰ।
* ১৯৮৫: মোকবুল হুছেইন, স্বতন্ত্ৰ।
* ১৯৯১: ভূপেন ৰায়, অসম গণ পৰিষদ।
* ১৯৯৬: ভূপেন ৰায়, অসম গণ পৰিষদ।
* ২০০১: ভূপেন ৰায়, অসম গণ পৰিষদ।
* ২০০৬: আবদুল হাই নাগৰী, ভাৰতীয় জাতীয় কংগ্ৰেছ।
* ২০১১: ভূপেন ৰায়, অসম গণ পৰিষদ।
* ২০১৬: আবদুল হাই নাগৰী, ভাৰতীয় জাতীয় কংগ্ৰেছ।

## নিৰ্বাচনী ফলাফল
### ২০১৬

### ২০১১

### ২০০৬

## চাওকো
* অভয়াপুৰী
* অসম বিধানসভাৰ সমষ্টিসমূহৰ তালিকা

## তথ্যসূত্ৰ

## বাহ্যিক সংযোগ
*
সৃজনগ্ৰাম বিধানসভা সমষ্টি

**সৃজনগ্ৰাম বিধানসভা সমষ্টি** ভাৰতৰ উত্তৰ-পূৰ্বাঞ্চলৰ অসম ৰাজ্যৰ অসম বিধানসভাৰ ১২৬টা বিধানসভা সমষ্টিৰ ভিতৰত এখন। এই সমষ্টিখন ২০২৩ চনত নতুনকৈ গঠন কৰা হয়।

## আৰু চাওক
* অসম বিধানসভাৰ সমষ্টিসমূহৰ তালিকা

## তথ্যসূত্ৰ
অভয়দত্ত শ্ৰী

**অভয়দত্ত শ্ৰী** (অভয়াদত্তশ্ৰী বা অভয়াদন বুলিও জনা যায়) দ্বাদশ শতিকাৰ এজন ভাৰতীয় বৌদ্ধ সন্ন্যাসী আছিল, যাক তান্ত্ৰিক গুৰু মহাসিদ্ধসকলৰ পটভূমিৰ বিষয়ে বিতংভাৱে উল্লেখ কৰা *চতুৰাশিতিসিদ্ধপ্ৰৱৰ্তি* (চৌৰাশী মহাসিদ্ধৰ জীৱন) ৰচনা কৰাৰ বাবে উল্লেখযোগ্যভৱে জনা যায়। পিছলৈ তেওঁৰ ৰচনা তিব্বতী ভাষালৈ অনুবাদ কৰা হয়। মহাসিদ্ধসকলৰ জীৱনৰ ওপৰত তেওঁৰ কাহিনীয়ে তেওঁলোকৰ উপলব্ধি সাধনৰ অতি অগতানুগতিক পথ দেখুৱাবলৈ প্ৰভাৱশালী আছিল।

তেওঁ ভাৰতৰ বিহাৰৰ আধুনিক চম্পাৰাণ জিলাৰ সৈতে চিনাক্ত হোৱা কেম্পাৰাৰ বাসিন্দা আছিল। তেওঁ বজ্ৰাসনৰ শিষ্যও আছিল যি একাদশ শতিকাৰ শেষৰ মহান সিদ্ধসকলৰ ভিতৰত অন্যতম আছিল।
## তথ্যসূত্ৰ

শ্ৰেণী:বৌদ্ধ ভিক্ষুু
আনন্দগৰ্ভ

**আনন্দগৰ্ভ** আছিল নৱম শতিকাৰ ভাৰতীয় বৌদ্ধ তান্ত্ৰিক গুৰু। তিব্বতী সূত্ৰ অনুসৰি তেওঁ ২৫ খন গ্ৰন্থ ৰচনা কৰে বুলি কোৱা হয়, যাৰ ভিতৰত কেইখনমান সংস্কৃত ভাষাতো পোৱা গৈছে।

তিব্বতী ইতিহাসবিদ আৰু সন্ন্যাসী তাৰানাথে উল্লেখ কৰিছিল যে, তেওঁ মগধৰ বৈশ্য পৰিয়ালত জন্মগ্ৰহণ কৰিছিল আৰু পাল সাম্ৰাজ্যৰ পৃষ্ঠপোষকতাত থকা বিক্ৰমশীলা মঠৰ সৈতে জড়িত। মহাযান বৌদ্ধ ধৰ্মৰ ভিতৰত মহাসাংঘিক চিন্তাধাৰাত তেওঁক নিযুক্তি দিয়া হয়টেংগ্যুৰত ২১ খন গ্ৰন্থ আনন্দগৰ্ভৰ বুলি কোৱা হৈছে।

### বজ্ৰজ্ৱালোদয়
বজ্ৰজ্ৱালোদয় হৈছে তান্ত্ৰিক দেৱতা হেৰুকা আৰু তেওঁৰ মণ্ডলৰ প্ৰতি লক্ষ্য কৰি তৈয়াৰী সাধনাৰ হাতপুথি আৰু ইয়াত ১৭টা তালপাত আছে। এই গ্ৰন্থখন এতিয়ালৈকে অপ্ৰকাশিত হৈ আছে; কিন্তু ইয়াৰ কিছু অংশ লিপিবদ্ধ কৰি ইংৰাজীলৈ অনুবাদ কৰা হৈছে।
গাঁথনিগতভাৱে এই কামটো তত্ত্বসমগ্ৰহৰ দৰে অন্যান্য আচাৰ-ব্যৱহাৰৰ হাতপুথিৰ সৈতে একে মুদ্ৰা আৰু মন্ত্ৰৰ ব্যৱহাৰৰ সৈতে মিল আছে। বজ্ৰজ্ৱালোদয়া তিব্বতীলৈ অনুবাদ কৰা হোৱা নাছিল, তথাপি ইয়াৰ সংস্কৃত পাণ্ডুলিপি ভাৰতত পোৱা নাছিল বৰঞ্চ তিব্বতৰ ছামেত পোৱা গৈছিল। 

## তথ্যসূত্ৰ

শ্ৰেণী:বৌদ্ধ ভিক্ষুু
বুদ্ধভদ্ৰ

ধ্যান গুৰু **বুদ্ধভদ্ৰ** বা বাটুও শ্বাওলিন মঠৰ প্ৰথম সন্যাসী ভিক্ষু। তেওঁৰ পূৰ্বপুৰুষৰ ঐতিহ্য ৰেচম পথৰ মাজেৰে ইৰাণী বংশৰ পৰা আহিছিল।

*প্ৰাক্তন পণ্ডিতসকলে মাউণ্ট শ্বুয়াং-ফেং ষ্টুপত গোট খায় আৰু প্ৰত্যেকেই ডাৰ্ক প্ৰিন্সিপলৰ কথা কয়*ত তেওঁৰ বিষয়ে তলত দিয়া উল্লেখ আছে: "ধ্যান গুৰু বুদ্ধই কৈছে: "চৰম নীতি শব্দহীন। ঋষি মনটো বাধাহীন।"

ডেং ফেং কাউন্টি ৰেকৰ্ডিঙৰ মতে, বুদ্ধভদ্ৰ (চীনৰ নাম:বাটুও)ই ৪৬৪ চনত চীনলৈ আহি ত্ৰিশ বছৰ ধৰি প্ৰচাৰ কৰিছিল, নিকায় বৌদ্ধ ধৰ্ম যিয়ে নিজৰ ধৰ্মীয় অধিকাৰৰ বাবে তাওবাদী আৰু স্থানীয় লোকধৰ্মৰ ধাৰণাসমূহৰ সৈতে একত্ৰিত হৈছিল। ইয়াৰ একত্ৰিশ বছৰৰ পিছত ৪৯৫ চনত বাটুওৰ প্ৰচাৰৰ বাবে উত্তৰ ৱেইৰ সম্ৰাট জিয়াওৱেনৰ আদেশত শ্বাওলিন মঠ নিৰ্মাণ কৰা হয়।

বাটুওৰ শিষ্য চেংচৌ আৰু হুইগুয়াং বাটুওৰ সৈতে হোৱা সময় আৰু অধ্যয়নৰ জৰিয়তে যুদ্ধৰ কৰ্মচাৰীৰ দক্ষতাৰ বাবে সুপৰিচিত হৈ পৰিছিল আৰু শেষত চীনৰ বৌদ্ধ ধৰ্মত উল্লেখ কৰা হৈছিল

## তথ্যসূত্ৰ

শ্ৰেণী:বৌদ্ধ ভিক্ষুু
বোধিৰুচি

**বোধিৰুচি** উত্তৰ ভাৰতৰ (খ্ৰীষ্টপূৰ্ব ষষ্ঠ শতিকা) এজন বৌদ্ধ সন্ন্যাসী আছিল, যিয়ে চীনৰ লুওয়াং অঞ্চলত বৌদ্ধ ধৰ্ম প্ৰচাৰৰ কাম কৰিছিল। উত্তৰ ৱেইৰ সম্ৰাট জুয়ানউৱে তেওঁক ইয়ংনিং মঠত প্ৰধান অনুবাদক হিচাপে নিযুক্তি দিয়ে। এই অনুবাদ কৰ্মত বোধিৰুচিক ভাৰতীয় সন্ন্যাসী ৰত্নমতীয়ে সহায় কৰিছিল।

বোধিৰুচিয়ে *দহ পৰ্যায়ৰ সূত্ৰ* আৰু বসুবন্ধুৰ এই সূত্ৰগ্ৰন্থৰ টীকাকে ধৰি বিভিন্ন গুৰুত্বপূৰ্ণ গ্ৰন্থ অনুবাদ কৰিছিল। তেওঁ *সুখাৱতীব্যুহ সূত্ৰ*ৰ লগতে [বুদ্ধৰ] অসীম জীৱন সূত্ৰত [বিশুদ্ধ দেশত] পুনৰ জন্ম লোৱাৰ ব্ৰতৰ স্তৱক (Wuliangshou jing youbotishe yuansheng jie) শীৰ্ষক বসুবন্ধুৰ টীকা অনুবাদ কৰিছিল। তেওঁ *Sūtra of the descent to Laṅka* (Ru lengqie jing) আৰু *বুদ্ধ নামৰ সূত্ৰ* (Foming jing) অনুবাদ কৰে।

মৃত্যুৰ সময়লৈকে বোধিৰুচিয়ে ২০ৰ পৰা ৩০টখন গ্ৰন্থ অনুবাদ কৰিছিল।

বোধিৰুচিক দশভূমিকা বিদ্যালয়ৰ পিতৃপুৰুষ হিচাপে গণ্য কৰা হয়, যিয়ে তেওঁৰ *দহ পৰ্যায়ৰ সূত্ৰ* আৰু *বসুবন্ধুৰ টীকা*ক অধ্যয়নৰ মূল বস্তু হিচাপে ব্যৱহাৰ কৰিছিল।

বোধিৰুচিৰ শিষ্য দাওচং , উত্তৰ দিলুন শাখাৰ প্ৰতিষ্ঠা কৰিছিল যিয়ে বুদ্ধসকলৰ নাম আবৃত্তিৰ অভ্যাসৰ ওপৰত গুৰুত্ব আৰোপ কৰিছিল। 
বধিৰুচি বিশুদ্ধ ভূমি পৰম্পৰাৰ অন্যতম পিতৃপুৰুষ তানলুয়ানৰ গুৰু আছিল।
## তথ্যসূত্ৰ

শ্ৰেণী:বৌদ্ধ ভিক্ষুু
বুদ্ধদত্ত

**বুদ্ধদত্ত** থেৰা দক্ষিণ ভাৰতৰ চোলা ৰাজ্যৰ উৰাগাপুৰা চহৰৰ পঞ্চম শতিকাৰ থেৰাবাদ বৌদ্ধ সাহিত্যিক। তেওঁৰ বহুতো গ্ৰন্থ ভূতমংগলগাম মঠত ৰচনা কৰিছিল আৰু তেওঁৰ পৃষ্ঠপোষক আছিল কলম্ব বংশৰ অক্কুটাবিক্কান্ত (কলম্ভকুলবংশ জাতে আক্কুটাভিক্কমনামে কোলাৰাজিনি কলৰাথম সমানুসন্তে)। বুদ্ধদত্তই শ্ৰীলংকাৰ অনুৰাধাপুৰৰ মহাবিহাৰলৈ গৈ বুদ্ধৰ শিক্ষাৰ টীকাসমূহ সিংহলীৰ পৰা পালিলৈ অধ্যয়ন আৰু অনুবাদ কৰে। ভাৰতলৈ উভতি আহোঁতে তেওঁ বুদ্ধঘোষক সাগৰত লগ পাইছিল, তেওঁৰ কাম আধৰুৱা হোৱা বুলি কোৱা হয়। বুদ্ধদত্তই বুদ্ধঘোষক তেওঁৰ অনুবাদ আৰু টীকা পঠিয়াবলৈ কয় আৰু সেইবোৰ তেওঁৰ অভিধম্মাৱতৰ ৰচনাত ব্যৱহাৰ কৰিছিল। বুদ্ধদত্তৰ আন আন গ্ৰন্থসমূহৰ ভিতৰত *বিনয়-বিনিচয়* (“বিনয়ৰ বিশ্লেষণ”), *উত্তৰ-বিনিচয়*, *ৰূপৰূপ-বিভাগা* আদি

অভিধম্মাৱতাৰ (পালি: “অভিধম্মাৰ আগমন”) হৈছে আদিম আৰু গুৰুত্বপূৰ্ণ অভিধম্মা হাতপুথিসমূহৰ ভিতৰত অন্যতম।
ই অভিধম্ম পিটকৰ মতবাদসমূহৰ পদ্ধতিগত আভাস, যিটো বহুলাংশে ২৪টা পদ অধ্যায়ত লিখা হৈছে। অভিধম্মত্ত-সংগহই মূলতঃ ইয়াক অতিক্ৰম কৰিছে।

## তথ্যসূত্ৰ

শ্ৰেণী:বৌদ্ধ ধৰ্ম
শ্ৰেণী:অনুবাদক
বঙাইগাঁও বিধান সভা সমষ্টি

**বঙাইগাঁও বিধানসভা সমষ্টি** ভাৰতৰ অসম ৰাজ্যৰ অসম বিধানসভাৰ ১২৬টা বিধানসভা সমষ্টিৰ ভিতৰত এটা। বঙাইগাঁও সমষ্টিটো বৰপেটা লোকসভা সমষ্টিৰ অংশ।

## সমষ্টিৰ বিস্তৃতি
এই বিধানসভা সমষ্টিটোৱে তলত উল্লেখ কৰা অঞ্চলসমূহ সামৰি লৈছে—
* বঙাইগাঁও পৌৰসভা
* নিউ বঙাইগাঁও ৰে’লৱে কলনী
* মণিকপুৰ উন্নয়ন খণ্ড (আংশিক)
* ডাংতল উন্নয়ন খণ্ড (আংশিক)
* বইটামাৰী উন্নয়ন খণ্ড (আংশিক)

## বিধানসভাৰ সদস্যসকল

## নিৰ্বাচনী ফলাফল
### ২০২৪ উপ-নিৰ্বাচন

### ২০২১

### ২০১৬

## তথ্যসূত্ৰ

## বাহ্যিক সংযোগ
*
অভয়াপুৰী দক্ষিণ বিধানসভা সমষ্টি

**অভয়াপুৰী দক্ষিণ বিধানসভা সমষ্টি** ভাৰতৰ উত্তৰ-পূৰ্বাঞ্চলৰ অসম ৰাজ্যৰ অসম বিধানসভাৰ ১২৬টা সমষ্টিৰ ভিতৰত এটা আছিল।

অভয়াপুৰী দক্ষিণ (সমষ্টি নম্বৰ ৩৫) বঙাইগাঁও জিলাত অৱস্থিত ৩টা বিধানসভা সমষ্টিৰ ভিতৰত এটা আছিল। এই সমষ্টিটো অনুসূচিত জাতিৰ বাবে সংৰক্ষিত আছিল।

এই সমষ্টিটো ২০২৩ চনত বিলুপ্ত কৰা হয়।

অভয়াপুৰী দক্ষিণ সমষ্টিটো বৰপেটা লোকসভা সমষ্টিৰ অন্তৰ্গত আছিল। এই লোকসভা সমষ্টিৰ অন্তৰ্গত আন বিধানসভা সমষ্টিসমূহ হ’ল— এই জিলাত বঙাইগাঁও আৰু অভয়াপুৰী উত্তৰ, বৰপেটা জিলাত পাটাছাৰকুচি, বৰপেটা, জানিয়া, বাঘবৰ, চৰুখেত্ৰী আৰু চেঙা আৰু নলবাৰী জিলাত ধৰ্মপুৰ।

## নগৰ/অঞ্চলৰ বিৱৰণ
তলত অভয়াপুৰী দক্ষিণ সমষ্টিৰ কিছুমান বিৱৰণ দিয়া হ’ল:

* দেশ: ভাৰত
* ৰাজ্য: অসম
* জিলা: বঙাইগাঁও
* লোকসভা সমষ্টি: বৰপেটা
* বিধানসভা শ্ৰেণীবিভাগ: গ্ৰাম্য
* সাক্ষৰতা হাৰ: ৬৯.৭৪%
* ২০২১ চনৰ সাধাৰণ নিৰ্বাচন অনুসৰি যোগ্য ভোটাৰ: ২,০৬,৮৪৩  
** পুৰুষ ভোটাৰ: ৯১,২১১  
** মহিলা ভোটাৰ: ৮৩,৬৫২
* ভৌগোলিক স্থানাংক: ২৬°১৭′৩৬.২″ উত্তৰ, ৯০°৩৪′৩৬.১″ পূৰ্ব
* মুঠ এলেকা: ৪৩৫ বৰ্গ কিলোমিটাৰ
* অন্তৰ্ভুক্ত অঞ্চল: অসম ৰাজ্যৰ বঙাইগাঁও জিলাৰ গোলপাৰা উপ-বিভাগৰ অন্তৰ্গত অভয়াপুৰী থানা (সংযোজনীৰ দফা (১৫)ত উল্লিখিত গাঁওসমূহ বাদ দি)
* আন্তঃৰাজ্য সীমা: বঙাইগাঁও
* ভোটগ্ৰহণ কেন্দ্ৰৰ সংখ্যা:
** ২০১১: ২০৬
** ২০১৬: ২৪০
** ২০২১: ৩৫

## বিধানসভাৰ সদস্যসকল
* ১৯৭৮: ৰবীন্দ্ৰ নাথ চৌধুৰী, জনতা পাৰ্টি
* ১৯৮৫: ৰত্নেশ্বৰ সৰকাৰ, স্বতন্ত্ৰ
* ১৯৯১: চন্দন কুমাৰ সৰকাৰ, ভাৰতীয় জাতীয় কংগ্ৰেছ
* ১৯৯৬: ৰবীন বণীক্য, অসম গণ পৰিষদ
* ২০০১: চন্দন কুমাৰ সৰকাৰ, ভাৰতীয় জাতীয় কংগ্ৰেছ
* ২০০৬: ৰবীন বণীক্য, অসম গণ পৰিষদ
* ২০১১: চন্দন কুমাৰ সৰকাৰ, ভাৰতীয় জাতীয় কংগ্ৰেছ
* ২০১৬: অনন্ত কুমাৰ মালো, অল ইণ্ডিয়া ইউনাইটেড ডেম’ক্ৰেটিক ফ্ৰণ্ট

## নিৰ্বাচনী ফলাফল
### ২০১৬

### ২০১১

## তথ্যসূত্ৰ

## বাহ্যিক সংযোগ
*
ৰাজেন গোহাঁই (কণ্ঠশিল্পী)

**ৰাজেন গোহাঁই** অসমৰ এজন কণ্ঠশিল্পী, সুৰকাৰ, সংগীত সংযোজক৷ ১৯৪৬ চনৰ ১৪ জানুৱাৰীত তিনিচুকীয়া জিলাত তেখেতৰ জন্ম হয়৷ তেখেতৰ পিতৃৰ নাম সোণেশ্বৰ গোহাঁই আৰু মাতৃৰ নাম ফুলেশ্বৰী গোহাঁই৷ তেখেতে ডিব্ৰুগড় হনুমানবক্স সুৰজকমল কানৈ মহাবিদ্যালয়ৰ পৰা বিজ্ঞান শাখাত স্নাতক ডিগ্ৰী লাভ কৰে৷ তেখেতে লক্ষ্নৌ ভাতখাণ্ডে সংগীত বিশ্ববিদ্যালয়ৰ পৰা শাস্ত্ৰীয় সংগীতত শিক্ষা লাভ কৰে আৰু ১৯৭১ চনত আকাশবাণী গুৱাহাটী কেন্দ্ৰৰ পৰা আধুনিক গীতৰ নিয়মীয়া শিল্পী হিচাপে অনুমোদন লাভ কৰে৷ ১৯৭৩ চনত H.M.V যোগে প্ৰথম S.P. Record প্ৰকাশ পায়৷ গীতটোৰ নাম- ‘শেৱালী পাহিয়ে কোমল মিচিকি হাঁহিৰে’৷ ১৯৭৫ চনত তেখতে আকাশবাণীৰ পৰা ‘সংগীত সংযোজক’ (Music Composer) হিচাপে স্বীকৃতি লাভ কৰে৷ একেটা বছৰতে তেখেতে আকাশবাণী ডিব্ৰুগড় কেন্দ্ৰৰ পৰা সংগীত সংযোজক হিচাপে চাকৰি জীৱনৰ আৰম্ভ কৰে আৰু ২০০৭ চনত চাকৰি জীৱনৰ পৰা অৱসৰ গ্ৰহণ কৰে৷ তেখেতে অসম জনসাংস্কৃতিক পৰিষদৰ সংগীত সমিতিৰ আহ্বায়ক হিচাপে (লোকনাথ গোস্বামীৰ সৈতে) পোনপ্ৰথমবাৰৰ বাবে গণশিল্পী বিষ্ণুপ্ৰসাদ ৰাভাৰ গীতৰ এখন ‘long playing record’ (১৯৮৩)‘বিশ্বৰ ছন্দে ছন্দে’ শীৰ্ষক ৰেকৰ্ডখন ভূপেন হাজৰিকাৰ সভাপতিত্বত ৰাইজৰ হাতত অৰ্পন কৰে৷

## বঁটা আৰু সন্মান
*সাহিত্যিক চৈয়দ আব্দুল মালিকদেৱে লিখা ‘অ’ মোৰ আপোনাৰ দেশ’ শীৰ্ষক আলেখ্যখনৰ বাবে আন্তৰাষ্ট্ৰীয়ভাৱে বিশেষ বঁটা গ্ৰহণ কৰে৷
*২০২২ চনত গুৱাহাটীৰ সামাজিক সাংস্কৃতিক সংস্থা ‘এনাজৰী’ৰ দ্বাৰা ‘ৰতন লহকৰ সোঁৱৰণী এনাজৰী বঁটা’৷
*২০২৩ চনত অসম চৰকাৰৰ দ্বাৰা ৰূপকোঁৱৰ জ্যোতিপ্ৰসাদ আগৰৱালাদেৱৰ পূণ্যস্মৃতিত  আগবঢ়োৱা ‘শিল্পী বঁটা’৷
*২০২৪ চনত ডিব্ৰুগড়ৰ শ্ৰুতিশিল্পী সমাজ আৰু ND-24ৰ দ্বাৰা ‘সংগীতৰত্ন’ বঁটা৷
*২০২৪ চনত সদৌ অসম ছাত্ৰ সন্থাৰ উদ্যোগত ডিব্ৰুগড় কেন্দ্ৰীয় ৰঙালী বিহুৱে আগবঢ়োৱা ‘ডিব্ৰু সন্মান-২০২৪’ বঁটা৷

## তথ্য সংগ্ৰহ

শ্ৰেণী:অসমৰ কণ্ঠশিল্পী

শ্ৰেণী:অসমীয়া কণ্ঠশিল্পী
শ্ৰেণী:অসমীয়া সংগীত পৰিচালক
ক্ৰতু

**ক্ৰতু** হিন্দু ধৰ্মত সৃষ্টিকৰ্তা দেৱতা ব্ৰহ্মাৰ মানসপুত্ৰৰ অন্যতম। তেওঁ এজন ঋষিও, যি দুটা ভিন্ন যুগত আবিৰ্ভাৱ হৈছিল। 

ব্ৰহ্মাৰ মনৰ পৰা উৎপত্তি হোৱা বুলি বিশ্বাস কৰা প্ৰথম মনু সপ্তৰ্ষিসকলৰ যুগৰ সাত মহান ঋষিৰ ভিতৰত তেওঁক এজন বুলি গণ্য কৰা হয়। আন এক কিংবদন্তিত তেওঁৰ পিতৃৰ বাওঁ চকুৰ পৰাই জন্ম হোৱা বুলি ধাৰণা কৰা হৈছে।
## কিম্বদন্তি
স্বয়ম্ভূৱ মন্বন্তৰত ক্ৰতু ব্ৰহ্মাৰ পুত্ৰ প্ৰজাপতি। তেওঁ প্ৰজাপতি কৰ্দমৰ জোঁৱায়ো। তেওঁৰ পত্নীৰ নাম ক্ৰিয়া। কোৱা হয় যে তেওঁৰ ৬০ হাজাৰ সন্তান আছে। তেওঁলোকৰ নাম ঋগবেদৰ অষ্টম পুথিত সন্নিবিষ্ট কৰা হৈছে। ক্ৰতুৰ পুণ্য আৰু সত্যৱতী নামৰ দুগৰাকী ভগ্নীও আছে।

পুৰাণত তেওঁৰ সন্ততিৰ সৈতে বিবাহিত হোৱা বুলিও কোৱা হৈছে আৰু এই যুটিৰ ষাঠি হাজাৰ সন্তান আছে, যাক বালখিল্য বুলি কোৱা হয়, যিসকল আছিল প্ৰত্যেকেই বুঢ়া আঙুলিৰ সমান, যদিও ইন্দ্ৰিয়ৰ ওপৰত অতি আয়ত্তৰ অধিকাৰী আছিল। মহাভাৰতৰ মতে, কাশ্যপ ঋষিক যজ্ঞত সহায় কৰাৰ সময়ত তেওঁলোকে যজ্ঞকাষ্ঠবোৰ লগত লৈ ফুৰিছিল, ঠিক যেনেকৈ দেৱতাসকলে কাঠৰ বোজা আনিছিল। দেৱতাৰ ৰজা ইন্দ্ৰই তেওঁলোকৰ এই প্ৰচেষ্টাত হাঁহি তেওঁলোকক অপমান কৰিলে। তেওঁলোকৰ তপস্যাৰ শক্তিৰে আন এজন ইন্দ্ৰৰ সৃষ্টি কৰিবলৈ আৰম্ভ কৰিলে। আতংকিত হৈ ইন্দ্ৰই কাশ্যপৰ সহায় বিচাৰিলে। ঋষিয়ে বালখিল্যসকলক শান্ত কৰি ক’লে যে, তেওঁলোকৰ তপস্যাৰ ফল অসাৰ নহ’ব; সেই সময়ত তপস্যাও কৰি থকা বিনতাক ইন্দ্ৰক পৰাস্ত কৰিব পৰা পুত্ৰৰ আশীৰ্বাদ দিবলৈ তেওঁলোকক নিযুক্তি দিয়া হ’ব। সেই অনুসৰি গৰুড়ৰ জন্ম হৈছিল তেওঁৰ পৰা, যিয়ে ইন্দ্ৰ আৰু দেৱতাক পৰাস্ত কৰি অমৃতক লাভ কৰি মাকক কদ্ৰুক দাসত্বৰ পৰা মুক্ত কৰিব। বেলেগ এটা বিৱৰণীত বালখিল্যসকলে শিৱক সন্তুষ্ট কৰিবলৈ সক্ষম হৈছিল, যিয়ে তেওঁলোকক এটা বৰদান দিছিল যে তেওঁলোকে এটা চৰাই উৎপন্ন কৰিব পাৰিব, যিয়ে ইন্দ্ৰৰ পৰা অমৃতৰ পাত্ৰ এটা চুৰি কৰিব।

শিৱ পুৰাণৰ মতে দক্ষ যজ্ঞৰ সময়ত পত্নী সতীয়ে আত্মহত্যা কৰাৰ বাবে শিৱই তেওঁৰ অনুগামীসকলক ক্ৰতুকে ধৰি যজ্ঞত উপস্থিত থকা প্ৰতিজন লোকক হত্যা কৰিবলৈ পঠিয়াইছিল। নিৰ্দেশনা অনুসৰি তেওঁৰ অনুগামীসকলে পৱিত্ৰ যজ্ঞত অংশগ্ৰহণ কৰা প্ৰতিজন দেৱতা আৰু ঋষিক শাস্তি দিবলৈ আৰম্ভ কৰে। এই হত্যাকাণ্ডৰ সময়ত ক্ৰতুৰ দুয়োটা অণ্ডকোষ কাটি পেলোৱা বুলি বৰ্ণনা কৰা হৈছে। যেতিয়া উপস্থিত আৰু জীৱিতসকলে তেওঁৰ ক্ষমা বিচাৰিছিল, তেতিয়া শিৱই মান্তি হৈছিল, কিন্তু শাস্তিমূলক ব্যৱস্থা হিচাপে তেওঁ উপস্থিতসকলক জীৱ-জন্তুলৈ ৰূপান্তৰিত কৰিছিল, বা তেওঁলোকৰ পাপৰ বাবে উপযুক্ত শাস্তি বিচাৰি পাইছিল। তেওঁৰ অণ্ডকোষ পুনৰুদ্ধাৰ হোৱাৰ পিছত ক্ৰতুৱে দক্ষৰ কন্যা সন্নতীৰ সৈতে বিবাহপাশত আবদ্ধ হয়। তেওঁক অন্তৰ্ভুক্ত কৰা সাতজন ঋষিৰ সকলোৱেই বুঢ়া আঙুলিৰ সমান ক্ষুদ্ৰ ঋষিলৈ ৰূপান্তৰিত হৈছিল। লগে লগে তেওঁলোকে ধৰ্মপৰায়ণ জীৱনৰ আশ্ৰয় ল'বলৈ আৰম্ভ কৰে, বেদৰ বিখ্যাত ছাত্ৰ হৈ পৰে।

শিৱৰ বৰৰ বাবেই পুনৰ বৈৱস্বত মন্বন্তৰ (সপ্তম আৰু বৰ্তমানৰ মন্বন্তৰ)ত ক্ৰতুৰ জন্ম হৈছিল। এই মন্বন্তৰাত তেওঁৰ কোনো পৰিয়াল নাছিল। ইয়াত তেওঁৰ উৎপত্তিত ব্ৰহ্মাৰ হাতৰ পৰা জন্ম হোৱা বুলি উল্লেখ আছে, আনহাতে আন ঋষিসকলক দেৱতাৰ ৰূপৰ অন্য অংশৰ পৰা জন্ম হোৱা বুলি বৰ্ণনা কৰা হৈছে। যিহেতু তেওঁৰ কোনো পৰিয়াল বা সন্তান নাছিল, সেয়েহে ক্ৰতুৱে অগস্ত্যৰ পুত্ৰ ইধ্মবাহক দত্তক লৈছিল।

## তথ্যসূত্ৰ

শ্ৰেণী:ঋষি
শ্ৰেণী:হিন্দু ধৰ্মগুৰু
মণ্ডপ ঋষি

**মণ্ডপ ঋষি** (সংস্কৃত: मण्डप ऋषि) কলিযুগৰ আৰম্ভণিতে ভাৰতীয় উপমহাদেশৰ বৈদিক পৰম্পৰাৰ এজন ঋষি আছিল। তেওঁ আছিল ভগৱান শিৱৰ এজন উল্লেখযোগ্য ভক্ত। কিম্বদন্তি অনুসৰি কলিযুগত মণ্ডপেই আছিল প্ৰথম ভক্ত, যিয়ে পাৰ্থিৱ শিৱলিংগ পূজা আৰম্ভ কৰিছিল। তেওঁক কলিযুগত জনপ্ৰিয় পৰম্পৰা পাৰ্থিৱ শিৱলিংগ পূজাৰ প্ৰতিষ্ঠাপক বুলি গণ্য কৰা হয়।
তেওঁ কুষ্মাণ্ড ঋষিৰ পুত্ৰ।
## তথ্যসূত্ৰ

শ্ৰেণী:ঋষি
ঋষি কিন্দম

**ঋষি কিন্দম** (সংস্কৃত: किन्दम) হিন্দু মহাকাব্য মহাভাৰতত উল্লেখ কৰা এজন ঋষি। 

## কিংবদন্তি
এবাৰ কিন্দম ঋষি আৰু তেওঁৰ পত্নীয়ে হৰিণ আৰু হৰিণীৰ ৰূপ ধৰি সংগম কৰি আছিল। তাত চিকাৰ কৰি থকা হস্তিনাপুৰাৰ ৰজা পাণ্ডুৱে তেওঁলোকক হৰিণ বুলি ভুল কৰি কাঁড় মাৰি প্ৰাণঘাতী আঘাত কৰে। ক্ৰোধিত কিন্দমে নিজৰ প্ৰকৃত ৰূপ ধাৰণ কৰে, আৰু ৰজাক তিৰস্কাৰ কৰিলে যে, তেওঁ সংগমৰ কাৰ্য শেষ কৰাৰ আগতেই তেওঁক হত্যাৰ উদ্দেশ্যে আঘাত কৰিছিল। সেয়ে মৃত্যুৰ আগতে কিন্দমে পাণ্ডুক অভিশাপ দিছিল যে প্ৰেম-কামনাৰ উদ্দেশ্যেৰে পত্নীক স্পৰ্শ কৰাৰ লগে লগে তেওঁৰো মৃত্যু হ’ব।
## তথ্যসূত্ৰ

শ্ৰেণী:ঋষি
শ্ৰেণী:মহাভাৰতৰ চৰিত্ৰ
ঋষি মাণ্ডব্য

**মাণ্ডব্য** (সংস্কৃত: माण्डव्य), যাক অনি মাণ্ডব্য বুলিও কোৱা হয়, হিন্দু ধৰ্মৰ এজন ঋষি। তেওঁক ৰজাই অন্যায়ভাৱে শাস্তি দিয়া কিম্বদন্তিৰ বাবে বেছিকৈ পৰিচিত। 

## কিংবদন্তি
মহাভাৰতৰ মতে, মাণ্ডব্যই এসময়ত বহু বছৰ ধৰি নিজৰ আশ্ৰমৰ সম্মুখত থিয় হৈ বাহু ওপৰলৈ তুলি তপস্যা কৰি আছিল।
এই সময়ছোৱাত কাকতালীয়ভাৱে কেইটামান চোৰে ৰজাৰ সম্পত্তি চুৰি কৰি তেওঁৰ আশ্ৰমৰ কাষেৰে পাৰ হৈ যায়। ৰজাৰ মানুহে তেওঁলোকক খেদি ফুৰা বুলি গম পাই চোৰবোৰে নিজৰ চুৰি সম্পত্তি ঋষিৰ আশ্ৰমত এৰি থৈ পলাই গ’ল। ৰজাৰ মানুহে মাণ্ডব্যক চোৰৰ সহযোগী বুলি বিশ্বাস কৰি ধৰি নিলে। মাণ্ডব্যই নিজৰ অভিযুক্তকাৰীৰ লগত কথা পাতিবলৈ অস্বীকাৰ কৰিলে। চোৰ ধৰা পৰাত মাণ্ডব্যকো ৰজাৰ আগত হাজিৰ কৰা হ’ল আৰু সকলোকে মৃত্যুদণ্ড দিয়া হ’ল। চোৰ আৰু ঋষিক ত্ৰিশূলৰ শূলত বিন্ধাই দিয়া হয় আৰু চোৰৰ মৃত্যু হয় কিন্তু মাণ্ডব্য জীয়াই থাকে। 

ব্ৰহ্মাণ্ড পুৰাণৰ মতে, মাণ্ডব্য ঋষিয়ে এই অন্যায়ৰ সম্মুখীন হৈ থকাৰ সময়তে শিলাৱতীৰ নিষ্ঠুৰ স্বামী উগ্ৰশ্ৰৱাদেৱে নিজৰ প্ৰিয় বেশ্যাৰ ঘৰলৈ যাবলৈ ইচ্ছা কৰিছিল আৰু পতিব্ৰতা শিলাৱতীয়ে তেওঁক বেশ্যাৰ ঘৰলৈ লৈ যাবলৈ সন্মত হৈছিল। যেতিয়া দম্পতীহালে মাণ্ডব্যৰ সম্মুখেৰে পাৰ হ’ল, মাণ্ডব্যই মানুহজনৰ উদ্দেশ্য বুজি পালে, আৰু পিছৰ সূৰ্য উদয়ৰ আগতেই মৰিবলৈ অভিশাপ দিলে। 
আতংকিত হৈ শিলাৱতীয়ে নিজৰ ধৰ্মপৰায়ণতাৰে নিশ্চিত কৰিলে যে পিছদিনা ৰাতিপুৱা সূৰ্য দেৱতা যাতে উদয় নহয়। যিহেতু ইয়াৰ ফলত সাৰ্বজনীন বিশৃংখলতাৰ সৃষ্টি হ’ব, সেয়েহে দেৱতাসকলে অনসুয়াৰ ওচৰলৈ গৈছিল আৰু তেওঁ শিলাৱতীক পুনৰ সূৰ্য উদয় হ'বলৈ দিবলৈ পতিয়ন নিয়াইছিল।

শিৱই ঋষিক দীৰ্ঘায়ুৰ আশীৰ্বাদ দিলে আৰু কেইবাজনো ঋষিয়ে মাণ্ডব্যৰ সম্মুখত উপস্থিত হৈ তেওঁৰ বিষয়ে সোধা-পোছা কৰিলে। যেতিয়া ৰজাই মাণ্ডব্য নিৰ্দোষী বুলি গম পালে, তেতিয়া তেওঁ ঋষিৰ ক্ষমা বিচাৰি লৰালৰিকৈ গ’ল। তেওঁৰ লোকসকলে তেওঁৰ শৰীৰৰ পৰা ত্ৰিশূলটো টানিবলৈ চেষ্টা কৰিছিল যদিও সেয়া কৰিবলৈ সক্ষম হোৱা নাছিল। শেষত ত্ৰিশূলটো কাটি ঋষিক মুকলি কৰি দিব লগা হ’ল, তাৰ আগটো (অনি) তেওঁৰ ৰূপত থাকিবলগীয়া হ’ল। সেয়েহে তেওঁ অনি মাণ্ডব্য নামেৰে পৰিচিত হ'ল।

পিছত মাণ্ডব্যই ধৰ্ম বা যমৰ কাষ চাপিলে, তেওঁৰ দৰে নিৰীহ মানুহে যি কষ্টৰ মাজেৰে পাৰ হৈ গৈছে, সেই কষ্ট কিয় ভোগ কৰিলে বুলি সুধিলে। ধৰ্মই উল্লেখ কৰিছিল যে মাণ্ডব্যই ল’ৰা অৱস্থাত পোক-পৰুৱা আৰু পিঁপৰাৰ দৰে পোক-পৰুৱাক অত্যাচাৰ কৰিছিল, আৰু তেওঁক শাস্তি দিয়া হৈছিল। ঋষিয়ে প্ৰতিবাদ কৰি কয় যে, শাস্ত্ৰত কোনো পুৰুষে পাঁচ বছৰ বয়সৰ আগতে কৰা কোনো পাপৰ বাবে কষ্ট ভোগ কৰিব নালাগে বুলি উল্লেখ আছে, আৰু সেয়ে তেওঁক অন্যায় শাস্তি দিয়া হৈছে। যিহেতু ধৰ্মই তেওঁক, এজন ব্ৰাহ্মণক হত্যাৰ চেষ্টা কৰিছিল; যি পাপৰ ভিতৰত সৰ্ববৃহৎ, সেয়েহে তেওঁ ধৰ্মদেৱতাক পৃথিৱীত শূদ্ৰ হিচাপে জন্ম ল’বলৈ অভিশাপ দিছিল। সেই অনুসৰি মহাভাৰতত ধৰ্মই বিদুৰ ৰূপে অৱতাৰ লয়।

## তথ্যসূত্ৰ

শ্ৰেণী:ঋষি
প্ৰশস্তপাদ

**প্ৰশস্তপাদ** (সংস্কৃত: प्रशस्तपाद ) আছিল এজন প্ৰাচীন ভাৰতীয় দাৰ্শনিক। তেওঁ পদাৰ্থ-ধৰ্ম-সংগ্ৰহ (পদাৰ্থৰ ধৰ্ম সংকলন) আৰু কণাদৰ বৈশেশিক সূত্ৰৰ ওপৰত *প্ৰশস্তপাদ ভাষ্য* শীৰ্ষক টীকা (খ্ৰীষ্টপূৰ্ব ২য় শতিকা) ৰচনা কৰিছিল; দুয়োখন গ্ৰন্থই পদাৰ্থ বিজ্ঞানৰ বিস্তৃত কিতাপ। এই গ্ৰন্থসমূহত প্ৰশস্তপদে গতিৰ ধৰ্মৰ বিষয়ে আলোচনা কৰিছে। গংগানাথ ঝাই ১৯১৬ চনত প্ৰকাশিত প্ৰশস্তপাদ ভাষ্য অনুবাদ কৰিছিল। প্ৰশস্ত বা প্ৰশস্তৰ অৰ্থ হ'ল প্ৰশংসিত বা প্ৰশংসনীয় বা প্ৰশংসা কৰা।

দয়ানন্দ সৰস্বতীয়ে লিখিছে যে কণাদৰ সূত্ৰ আৰু প্ৰশস্তপাদৰ পদাৰ্থধৰ্মসংগ্ৰহত ন্যায় ব্যৱস্থাৰ বিশেষ প্ৰভাৱ দেখা নাযায়। প্ৰশস্তপাদ ভাষ্য আচলতে ধাৰাবাহিক নহয় বৰঞ্চ বৈশেশিক ধাৰাৰ নীতিৰ এক স্বতন্ত্ৰ সংকলন। বৈশেশিক পদৰ সংজ্ঞা দিয়া লক্ষণাৱলী আৰু ন্যায় ঈশ্বৰবাদৰ পদ্ধতিগত বিৱৰণী নব্য ন্যায় বিদ্যালয়ৰ উদয়নাচাৰ্যই কিৰণাৱলী লিখিছিল যিখন প্ৰশস্তপাদ ভাষ্যৰ টীকা।

প্ৰশস্তপাদক আংশিকভাৱে খ্ৰীষ্টপূৰ্ব ষষ্ঠ শতিকাৰ দ্বিতীয়াৰ্ধ বুলি ক'ব পাৰি। বৈশেশিক দৰ্শনে চৌবিশটা গুণ বা গুণক স্বীকৃতি দিয়ে যিবোৰ পদাৰ্থৰ অন্তৰ্নিহিত; ইয়াৰ ভিতৰত কণাদে তালিকাভুক্ত কৰা সোতৰটা গুণ আৰু সাতটা গুণ – গুৰুত্ব, দ্ৰৱত্ৱ, স্নেহ, ধৰ্ম, অধৰ্ম, শব্দ আৰু সংস্কাৰ - প্ৰশস্তপাদে যোগ কৰা। ব্যুমশেখৰৰ ব্যোমাৱতী, শ্ৰীধৰৰ ন্যায়কণ্ডলি, উদয়নৰ কিৰণাৱলী আৰু শ্ৰীবৎসৰ লীলাৱতী তেওঁৰ ৰচনাৰ সুপৰিচিত টীকা।

প্ৰশস্তপাদ বুলিলে এনে এক প্ৰকাৰৰ উপলব্ধি বুজোৱা হয় যিটো হৈছে কোনো সত্তাৰ সঠিক ৰূপ (স্বৰূপ)ৰ সৰল অন্তৰ্দৃষ্টি (আলোচন), যিটো হৈছে ইয়াৰ নিৰ্দিষ্ট সাৰ্বজনীনসমূহৰ জ্ঞানৰ পৰা উদ্ভৱ হোৱা অবিভাজিত (অবিভক্তম) সমগ্ৰতাৰ আশংকা।
এয়াই প্ৰাৰম্ভিক পৰ্যায়। তেওঁ দীগনাগৰ পৰা পৃথক, যাৰ বাবে জ্ঞানৰ নিৰ্ণায়কসমূহ প্ৰদত্তৰ ওপৰত জাপি দিয়া বিষয়ভিত্তিক নিৰ্মাণ, আৰু গঠনমূলক জ্ঞান কোনো উপলব্ধি নহয়; প্ৰশস্তপাদ যি এজন বাস্তৱবাদী আছিল, তেওঁ কয় যে নিৰ্ধাৰিত পদাৰ্থসমূহ বাস্তৱৰ বস্তুনিষ্ঠ উপাদান আৰু ইয়াৰ ধাৰণাগত সহ-সম্পৰ্কীয়সমূহ আন্তঃব্যক্তিগত কল্পকাহিনী নহয়। প্ৰশস্তপাদে পদাৰ্থক বৈশিষ্ট্যৰ অধিকাৰী হিচাপে পুনৰ সংজ্ঞায়িত কৰি ব্ৰহ্মাণ্ডীয় আৰু ধাৰণাসমূহৰ যুক্তিসংগত মাত্ৰা পৃথক কৰি নতুন টাৰ্ফ মুকলি কৰিছিল। তেওঁৰ ধাৰাবাহিকে বৈশেশিক সূত্ৰক ছাঁ পেলাইছিল আৰু পিছৰ টীকাসমূহৰ মূল বাহন হৈ পৰিছিল। প্ৰশস্তপাদত পৃথিৱী, পানী, বায়ু আৰু অগ্নিৰ দ্ৰৱণক ইহঁতৰ পাৰমাণৱিক উপাদানৰ দ্বাৰা বৰ্ণনা কৰা হৈছে যদিও মহাকাশক বাদ দিয়া হৈছে কাৰণ মহাকাশ অপাৰমাণৱিক। পৰমাণুৰ সংযুক্ত আৰু বিচ্ছেদৰ ক্ষেত্ৰত তেওঁ উচ্চ ইচ্ছা বা ক্ৰমক সাৰ্বজনীন বিসৰ্জনৰ পথ প্ৰদৰ্শক নীতি হিচাপে অন্তৰ্ভুক্ত কৰে যিয়ে পৰমাণুৰ প্ৰাকৃতিক কৰ্মক অতিক্ৰম কৰে।

কণাদে ঈশ্বৰক প্ৰত্যক্ষভাৱে উল্লেখ কৰা নাই যদিও প্ৰশস্তপাদে ঈশ্বৰক বিশ্বব্ৰহ্মাণ্ডৰ কাৰণ হিচাপে দেখে কিন্তু ঈশ্বৰে কেনেকৈ সৃষ্টি কৰে সেই বিষয়ে ব্যাখ্যা কৰা নাই।
## তথ্যসূত্ৰ

শ্ৰেণী:ভাৰতীয় দাৰ্শনিক
সুজয় তৰফদাৰ

**সুজয় তাৰাফদাৰ** (ইংৰাজী: Sujay Tarafdar, জন্ম: ৬ ডিচেম্বৰ ১৯৮৯) এগৰাকী ভাৰতীয় ক্ৰিকেটাৰ, যিয়ে অসম ক্ৰিকেট দলৰ হৈ খেলিছিল। তেওঁ বৰ্তমান বিলুপ্ত ইণ্ডিয়ান ক্ৰিকেট লীগ (ICL)-ত ৰয়েল বেংগল টাইগাৰ্ছ দলৰ হৈও প্ৰতিনিধিত্ব কৰিছিল। তেওঁ এজন সোঁহাতীয়া মিডিয়াম গতিৰ বলাৰ। তাৰাফদাৰে প্ৰথম-শ্ৰেণীৰ ক্ৰিকেটত আত্মপ্ৰকাশ কৰে ২৩ নৱেম্বৰ ২০০৬ তাৰিখে গুৱাহাটীত অনুষ্ঠিত ৰঞ্জি ট্ৰফীত গোৱাৰ বিৰুদ্ধে। তেওঁ লিষ্ট এ ক্ৰিকেটত আত্মপ্ৰকাশ কৰে ১৩ ফেব্ৰুৱাৰী ২০০৬ তাৰিখে জামাডোবাত অনুষ্ঠিত ৰঞ্জি একদিনীয়া ট্ৰফীত ত্ৰিপুৰাৰ বিৰুদ্ধে।

## তথ্যসূত্ৰ

## বাহ্যিক সংযোগ
*
ধনৰাজ গিৰি

**ধনৰাজ গিৰি** (১৮১১–১৯০১) ১৮৮০ চনত ঋষিকেশৰ মুনি কি ৰেটিত স্থাপন কৰা আশ্ৰম কৈলাশ আশ্ৰমৰ মঠৰ পুৰোহিত। ঋষিকেশত স্থাপন হোৱা প্ৰথম বৃহৎ আশ্ৰমসমূহৰ ভিতৰত ই অন্যতম, ইয়াৰ পূৰ্বে ই বেছিভাগেই ব্যক্তিগত সাধক বা তীৰ্থযাত্ৰীসকলৰ বাবে চাৰ ধাম মন্দিৰৰ তীৰ্থযাত্ৰালৈ যোৱাৰ পথত ৰৈ যোৱাৰ স্থান হিচাপে আছিল। উত্তৰ ভাৰতৰ এজন বিখ্যাত সন্ন্যাসী আৰু বেদান্ত দৰ্শনৰ পণ্ডিত আছিল। স্বামী বিবেকানন্দৰ দৰে ঊনবিংশ শতিকাৰ ভাৰতবৰ্ষৰ আধ্যাত্মিক জ্যোতিষীসকলৰ লগত তেওঁৰ সুপৰিচিত আছিল।
## জীৱনী
ধনৰাজ গিৰি তেওঁৰ ভ্ৰমণৰ অংশ হিচাপে বাৰাণসীৰ পৰা ঋষিকেশলৈ আহি কানখালৰ চুৰাট গিৰি বাংলা আশ্ৰমত আছিলহি। 
পৰৱৰ্তী সময়ত তেওঁ বেদান্ত অধ্যয়নৰ বাবে মুকলি আকাশৰ তলত শিক্ষা কেন্দ্ৰ আৰম্ভ কৰে য’ত বহু ছাত্ৰ-ছাত্ৰীয়ে যোগদান কৰে।
১৮৮০ চনত তেহৰী অঞ্চলৰ ৰজাই তেওঁক আশ্ৰম স্থাপনৰ বাবে এটুকুৰা মাটি আৰু প্ৰাচীন ভাৰতীয় শাস্ত্ৰ বিশেষকৈ বেদান্ত অধ্যয়নৰ বাবে বিশ্ববিদ্যালয় প্ৰদান কৰে। এই মঠটোক কৈলাশ আশ্ৰম নামেৰে জনাজাত হয়।

স্বামী বিবেকানন্দ উত্তৰ ভাৰত ভ্ৰমণৰ অংশ হিচাপে ঋষিকেশলৈ গৈছিল আৰু লগতে কৈলাশ আশ্ৰমলৈও গৈছিল। গিৰি সেই সময়ৰ এজন বিশিষ্ট অদ্বৈত বেদান্তবাদী আছিল আৰু ৰামকৃষ্ণৰ আন এজন বিশিষ্ট মঠৰ শিষ্য স্বামী অভেদানন্দই ধনৰাজ গিৰিৰ অধীনত কৈলশ আশ্ৰমত বহু মাহ আৱাসী ছাত্ৰ হিচাপে বেদান্ত অধ্যয়ন কৰিছিল।

বিংশ শতিকাৰ আৰম্ভণিতে যেতিয়া বিবেকানন্দৰ মঠৰ শিষ্য দুই কল্যানন্দ আৰু নিচায়ানন্দই ৰামকৃষ্ণ মিছন সেৱাশ্ৰমা, কানখাল প্ৰতিষ্ঠা কৰিছিল, তেতিয়া তেওঁলোকে ৰোগী আৰু দুখীয়াৰ সেৱাৰ বাবে স্থানীয় গতানুগতিক সন্ন্যাসীৰ হাতত বৈষম্যৰ সম্মুখীন হৈছিল, কিয়নো এনে কামক গতানুগতিক সন্ন্যাসীসকলে নিম্নমানৰ বুলি গণ্য কৰিছিল। সন্ন্যাসীসকলৰ মাজত যথেষ্ট প্ৰভাৱ পেলোৱা আৰু নিয়মিতভাৱে নিজৰ আশ্ৰমৰ পৰা সন্ন্যাসীসকলক খুৱাবলৈ ব্যৱহাৰ কৰা ধনৰাজ গিৰিয়ে স্বামী বিবেকানন্দৰ শিষ্য দুগৰাকীয়ে চলোৱা সেৱাৰ কাম-কাজত সম্পূৰ্ণ সহায় আগবঢ়াইছিল আৰু আন সকলো সন্ন্যাসীৰ সম্মুখত তেওঁলোকক বিশেষ সন্মান আৰু গুৰুত্ব প্ৰদান কৰিছিল, যাৰ ফলত ক্ৰমান্বয়ে তেওঁলোকৰ কামক বহল সমাজত গ্ৰহণযোগ্যতা নিশ্চিত কৰিছিল।

আজিও তেওঁ প্ৰতিষ্ঠা কৰা আশ্ৰমটো হিন্দু শাস্ত্ৰৰ ব্যাখ্যাৰ এক উল্লেখযোগ্য কেন্দ্ৰ, আৰু বেদান্ত অধ্যয়ন আৰু পণ্ডিতৰ এক উল্লেখযোগ্য কেন্দ্ৰ হৈয়েই আছে।

## তথ্যসূত্ৰ

শ্ৰেণী:হিন্দু সন্ত
দব্বা মল্লপুত্ত

**দব্বা মল্লপুত্ত** (পালি; সংস্কৃত: দ্ৰাব্য মল্লপুত্ৰ) গৌতম বুদ্ধৰ শিষ্য আছিল, বিশেষভাৱে তেওঁৰ যৌৱনকাল আৰু সংঘৰ সেৱাৰ বাবে বিশিষ্ট। সাত বছৰ বয়সত তেওঁ অৰ্হত হৈ পৰে আৰু প্ৰাথমিক বৌদ্ধ সম্প্ৰদায়ত সন্ন্যাসী হিচাপে গ্ৰহণ কৰা হয়। বিভিন্ন ধৰণৰ অলৌকিক ক্ষমতা প্ৰদৰ্শন কৰি কম বয়সতে তেওঁৰ মৃত্যু হয়।

## জীৱনী
থেৰিগাথাৰ ধাৰাবাহিক অনুসৰি দাব্বাৰ জন্মৰ সময়ত তেওঁৰ মাতৃৰ মৃত্যু হৈছিল আৰু তেওঁৰ অন্ত্যেষ্টিক্ৰিয়াৰ জুইকুৰাৰ মাজতো কেঁচুৱা অৱস্থাত তেওঁক জীয়াই থকা অৱস্থাত পোৱা গৈছিল। তেওঁৰ পৰিয়াল মল্লকা ৰাজ্যত (সম্ভৱতঃ কুচিনাৰাত) বাস কৰিছিল। বুদ্ধই যেতিয়া মল্ল দেশ ভ্ৰমণ কৰিছিল, তেতিয়া দব্বাই আইতাকৰ সম্মুখত ধৰ্মত দীক্ষিত কৰিবলৈ অনুৰোধ কৰিছিল আৰু অভিষেক বিচাৰিছিল। তেওঁক ধৰ্মত গ্ৰহণ কৰা হয়, আৰু অভিষেক হলত অৰহন্তৰ মৰ্যাদা লাভ কৰা বুলি কোৱা হয়।

সেৱাৰ কাম কৰিব বিচৰা দব্বাক বিনয় পিটকত সন্ন্যাসীসকলৰ সমাবেশত সামগ্ৰী আৰু বাসস্থান বিতৰণৰ সৈতে জড়িত কেইবাটাও কামত স্বেচ্ছাসেৱী হিচাপে কাম কৰা বুলি চিত্ৰিত কৰা হৈছে। ফলত বুদ্ধৰ শিষ্যসকলৰ মাজত তেওঁক সেৱাৰ ক্ষেত্ৰত অগ্ৰণী হিচাপে স্বীকৃতি দিয়া হয়। দব্বা আৰু সন্ন্যাসী মেটিয়া আৰু ভূমিজকাৰ অনুগামীসকলৰ মাজত হোৱা সংঘাতৰ ফলত এনে কিছুমান পৰিঘটনাৰ সৃষ্টি হয় য'ত দব্বাক অপকৰ্মৰ অভিযোগত অভিযুক্ত কৰা হয় যদিও পিছলৈ তেওঁক দোষমুক্ত কৰা হয়। নীতিগত আৰু ধাৰাবাহিক সাহিত্যৰ অপদান কাহিনীসমূহে এই পৰিঘটনাসমূহৰ কাৰণ দব্বাই পূৰ্বৰ জীৱনত এজন অৰহন্তক নিন্দা কৰা বুলি কয়।

উদানাত দব্বাৰ মৃত্যুৰ বৰ্ণনা কৰা হৈছে। ৰাজগহৰ ওচৰৰ দান-বৰঙণিৰ পৰা উভতি অহাৰ পিছত তেওঁ বুদ্ধক নিজৰ আগতীয়া পৰিনিব্বান ঘোষণা কৰে আৰু কেইবাটাও অলৌকিক শক্তি প্ৰদৰ্শন কৰে, যাৰ শিখৰত তেওঁ বতাহত উঠি জুইৰ শিখাত বিস্ফোৰণ ঘটে।

চীনৰ বৌদ্ধ ধৰ্মত দব্বাৰ নাম লিখা আছে। কুল্ল দ্ৰাব্য মল্লপুত্ৰ নামেৰে জনাজাত এজন ব্যক্তিকো লিপিবদ্ধ কৰা হৈছে, কিন্তু ইয়াক সংস্কৃত বা প্ৰাকৃত আগম গ্ৰন্থৰ দুৰ্নীতি বা ভুল পঢ়াৰ ফলত হোৱা বুলি ধৰা হয়।
## তথ্যসূত্ৰ

শ্ৰেণী:বৌদ্ধ ভিক্ষুু
সমৰজিৎ নাথ

**সমৰজিৎ নাথ** (ইংৰাজী: Samarjit Nath, জন্ম: ১ নৱেম্বৰ ১৯৮১) এগৰাকী ভাৰতীয় ক্ৰিকেটাৰ। তেওঁ এজন সোঁহাতীয়া বেটছমেন আৰু উইকেট-ৰক্ষক আছিল, যিয়ে অসম দলৰ হৈ খেলিছিল। তেওঁ বঙাইগাঁওত জন্মগ্ৰহণ কৰিছিল। নাথে ১৯৯৭–৯৮ চনত অনুষ্ঠিত বিজয় মাৰ্চেণ্ট ট্ৰফীত ক্ৰিকেট জীৱনৰ আত্মপ্ৰকাশ কৰে আৰু অনূৰ্ধ্ব–১৬ দলৰ খুব কমসংখ্যক খেলুৱৈৰ ভিতৰত এজন হিচাপে প্ৰথম-শ্ৰেণীৰ ক্ৰিকেট খেলাৰ সুযোগ লাভ কৰে। পিছলৈ তেওঁ কোচবিহাৰ ট্ৰফীত অনূৰ্ধ্ব–১৯ দলৰ হৈ খেলিছিল। এই প্ৰতিযোগিতাখনত তেওঁ দুটা ছেচন ধৰি অংশগ্ৰহণ কৰে। নাথে ২০০১–০২ ৰঞ্জি ট্ৰফীত ত্ৰিপুৰাৰ বিৰুদ্ধে নিজৰ একমাত্ৰ প্ৰথম-শ্ৰেণীৰ খেল খেলিছিল। বেটিং ক্ৰমৰ শেষৰফালৰ খেলুৱৈ হিচাপে তেওঁ একমাত্ৰ ইনিংছত ১২ ৰান অপৰাজিতভাৱে সংগ্ৰহ কৰিছিল। উইকেট-ৰক্ষক হিচাপে তেওঁ দহটা কেচ ধৰিছিল আৰু এটা ষ্টাম্পিং সম্পন্ন কৰিছিল।

## তথ্যসূত্ৰ
অনৰণ্য

**অনৰণ্য** (২) (সংস্কৃত: अनारण्य) হিন্দু সাহিত্যত প্ৰদৰ্শিত সূৰ্যবংশৰ এজন ৰজা। তেওঁৰ কিম্বদন্তি হিন্দু মহাকাব্য ৰামায়ণত বৰ্ণনা কৰা হৈছে।  তেওঁক ৰাৱণে হত্যা কৰিছিল। তেওঁৰ পুত্ৰ পৃশদশ্বই নতুন ৰজা হ’ল।
## কিম্বদন্তি
অনৰণ্য ইক্ষ্বাকুৰ বংশধৰ, আৰু অযোধ্যাৰ ৰজা। ৰামায়ণৰ মতে, ৰাক্ষস ৰজা ৰাৱণে শিৱৰ পৰা পশুপাত অস্ত্ৰ লাভ কৰাৰ পিছত, তেওঁ মানুহৰ বিৰুদ্ধে যুদ্ধ ঘোষণা কৰে, আৰু অনৰণ্যৰ সৈতে যুদ্ধ কৰাৰ সিদ্ধান্ত লয়। তেওঁলোকৰ বাহিনীৰ মাজত তীব্ৰ যুদ্ধ আৰম্ভ হয়। ৰাক্ষসসকলে ব্যৱহাৰ কৰা যাদুৰ বাবে অনৰণ্য সৈন্যৰ সৈতে পৰাজিত হয়। ৰাৱণৰ গদাৰ খুন্দাত তেওঁক ৰথৰ পৰা পেলাই দিয়া হৈছিল।
আনকি ৰাক্ষসে ৰজা আৰু তেওঁৰ বংশক উপহাস কৰাৰ সময়তো অনৰণ্যই এক অভিশাপ দিছিল যে ৰাৱণে একেটা বংশৰ এজন বংশধৰেৰ যোগেৰে তেওঁৰ অন্তিম যাত্ৰাৰ সন্ধান পাব। এই অভিশাপ তেতিয়াই সত্য হয় যেতিয়া ৰামে ৰাৱণক পৰাস্ত কৰে।
## তথ্যসূত্ৰ

শ্ৰেণী:ৰামায়ণৰ চৰিত্ৰ
অসামঞ্জ

**অসামঞ্জ**, যাক অসমঞ্জচ বুলিও অভিহিত কৰা হয়, হিন্দু সাহিত্যত সাগৰ ৰজা আৰু তেওঁৰ দুগৰাকী ৰাণীৰ ভিতৰত অন্যতম কেশিনীৰ জ্যেষ্ঠ পুত্ৰ।

## কিংবদন্তি
### ৰামায়ণ
অসামঞ্জৰ জন্মৰ বিষয়ে ৰামায়ণত বৰ্ণনা কৰা হৈছে। সূৰ্যবংশ বংশৰ ৰজা সাগৰে কেশিনী আৰু সুমতীক বিয়া কৰাইছিল যদিও তথাপিও কেইবাবছৰ ধৰি নিঃসন্তান আছিল। এইদৰে তেওঁ ৰাণী দুগৰাকীৰ সৈতে হিমালয়ৰ ভৃগুপ্ৰশ্ৰৱণ পৰ্বতৰ দিশে ৰাওনা হ’ল আৰু দীঘলীয়া তপস্যা কৰিলে। সন্তুষ্ট হৈ ভৃগুৱে ঋষিয়ে ৰজাক বৰদান দিলে: তেওঁৰ এগৰাকী ৰাণীয়ে এজন পুত্ৰ জন্ম দিব, কিন্তু এজনে যিয়ে বংশৰ প্ৰদীপ আগুৱাই নিব, আৰু তেওঁৰ আনগৰাকী ৰাণীয়ে ৬০,০০০ পুত্ৰ জন্ম দিব। কেইবছৰমানৰ পাছত কেশিনীয়ে অসামঞ্জক জন্ম দিয়ে আৰু সুমতীয়ে ৬০,০০০ পুত্ৰ সন্তান জন্ম দিয়ে।

গ্ৰন্থ অনুযায়ী ৰাজকুমাৰ এজন উৎপতীয়া যুৱক আছিল। সৰযু নদীত খেলি থকা সৰু ল’ৰাবোৰক তেওঁ বৰ গভীৰতালৈ দলিয়াই দিছিল, আৰু সিহঁতক ডুব যোৱা চাইছিল। সেয়ে তেওঁৰ পিতৃ সাগৰে তেওঁক নিৰ্বাসিত কৰে। কিন্তু তেওঁৰ পত্নী অম্বুজাক্ষীৰ পৰা পোৱা তেওঁৰ পুত্ৰ অংশুমান জনসাধাৰণৰ প্ৰিয় আছিল, আৰু সাগৰৰ পিছত অযোধ্যাৰ পৰৱৰ্তী ৰজা হিচাপে ৰাজপাটত বহিছিল।

### বিষ্ণু পুৰাণ
বিষ্ণু পুৰাণৰ মতে, ৰজা সাগৰে পৃথিৱীৰ ওপৰত নিজৰ আধিপত্য প্ৰতিষ্ঠা কৰিবলৈ অশ্বমেধ যজ্ঞ কৰিছিল। দেৱৰ ৰজা ইন্দ্ৰই যজ্ঞৰ ফলাফলত ভয় খাইছিল আৰু সেয়েহে তেওঁ এটা পৰ্বতৰ ওচৰত যজ্ঞৰ ঘোঁৰাটো চুৰি কৰাৰ সিদ্ধান্ত ল’লে। গভীৰ ধ্যানত নিয়োজিত কপিল ঋষিৰ ওচৰত পাতালত ঘোঁৰাটো এৰি থৈ গ’ল। ৰজা সাগৰৰ ৬০,০০০ পুত্ৰ, আৰু তেওঁৰ পুত্ৰ অসামঞ্জচ, যাক সামূহিকভাৱে সাগৰপুত্ৰ(সাগৰৰ পুত্ৰ বুলি জনা যায়)ক ঘোঁৰাটো বিচাৰিবলৈ আদেশ দিয়া হৈছিল। ৬০,০০০ পুত্ৰই যেতিয়া অষ্টদিগ্গজসকলক ঘূৰি ঘূৰি ঘোঁৰাটোক ঋষিৰ ওচৰত চৰি থকা দেখিলে, তেতিয়া তেওঁলোকে বৰ হুলস্থুলীয়া পৰিৱেশৰ সৃষ্টি কৰিলে।
যেতিয়া ক্ৰোধিত ঋষিয়ে চকু মেলিলে, তেতিয়াই ক্ৰোধদৃষ্টিত তেওঁলোক ছাই হৈ গ'ল। সাগৰৰ পিছত অসামঞ্জচৰ পুত্ৰ অংশুমানে ৰাজত্ব কৰে।

### হৰিবংশ
হৰিবংশৰ মতে, পিছলৈ তেওঁ নিজৰ বীৰত্বৰ বাবে বিখ্যাত হৈছিল, পঞ্চজন নামেৰে।

## তথ্যসূত্ৰ

শ্ৰেণী:ৰামায়ণৰ চৰিত্ৰ